text:
The following is the statement of the Oromo Liberation Front (OLF) on the current situation of eviction of Oromo farmers from regions Surrounding Finfinnee and the ongoing land-grab.
——————–
The OLF Condemns the Acts of Ethnic Cleansing Perpetrated Against the Oromo People by the TPLF-led Regime in Finfinnee (Addis Ababa)
PRESS RELEASE
16th April 2014
We are gravely concerned that the Tigray People’s Liberation Front-led (TPLF) regime has, once again, intensified its policy of cleansing the Oromo people from Finfinnee, the capital city of Oromia, and the surrounding districts.
The regime first created the so-called Oromia Special Zone in 2008 and since pursued a relentless systematic removal of the indigenous Oromo people from their ancestral land in the name of “land for investors”, with the sole purpose of forcefully usurping and controlling Oromo land and resource.
The Oromo towns including Akaki, Bonsa, Burayu, Chaffe, Chancho, Dukam, Galan, Holata, Mojo, Mulo, Sabata, Sandafa, Sululta, and Walamara, which the regime has brought under the administration of the “Special Zone”, are scattered along the four main gates to and from the capital in the range of 25Km to 50Km from the capital city.
The regime has launched its most recent atrocity under the guise of “Addis Ababa and the Surrounding Oromia Integrated Development Plan Project” and annexed the aforementioned towns from Oromia. The regimes’ long-term sinister strategic plan is to surgically remove Finfinnee and the surrounding from Oromia and annex it to the neighboring Amhara state and deprive Oromia of its vital economic and political capital when Oromia eventually becomes an independent country.
Having compulsorily and illegally evicted the Oromo people from areas surrounding their capital city, and now removing a huge landmass and vital strategic towns away from Oromia, the regime has — as it did in 2004 when it imprisoned, killed and exiled over 350 Oromo students for opposing the eviction of Oromo institutions from their capital city — provoked the Oromo youth to rise up and protest. Now it will use this as pretext to dismiss Oromo students from universities, imprison them, and send them into exile en masse.
The TPLF regime and its collaborators need to understand that the land taken from the Oromo people will be returned to its lawful owners sooner or later.
The regime has been waging state terrorism against the Oromo people to suppress their protest against eviction from their homeland and confiscation of their farmlands. It has imprisoned tens of thousands of them for their objection to its apartheid-like educational policy and for their demands of political rights and the right of self-determination for the past two decades. Numerous reports from credible regional and international human rights organizations confirm that the TPLF considers all socially and politically conscious Oromo nationals as enemies, and that it targets them as such.
There has been no regime that has pushed the Oromo people harder than the TPLF in their history. They are being pushed to the limit by the brutalities of the regime and have no alternative but to rise up in unison. Hence, the current TPLF-led regime needs to be reminded that its premeditated human rights abuses and dehumanization of the Oromo people constitute a recipe for a disastrous civil war.
The OLF believes the TPLF must be stopped. The OLF will do all in its power to strengthen its struggle against the regime. We will also renew our call to our people to stand shoulder to shoulder and strengthen our unity to defeat the enemy and guarantee the survival of our nation.
Oromia shall be free!
Oromo Liberation Front
Addi Bilisummaa Oromoo Mootummaan Wayyaanee Oromoo Finfinnee fi Naannoo Keessaa Haxaayee Baasuuf Itti Jiru Ni Balaaleffata
16 Ebla 2014
Mootummaan Itoophiyaa Adda Bilisummaa Uummata Tigraayiin (Wayyaaneen) gaggeeffamu magaalaa guddittii Oromiyaa, Finfinnee fi magaalota naannoo ishee jirani irraa Oromoo haxaayee baasuuf imaammata qabu itti fufuun isaa hedduu yaaddessaa ta’ee jira.
Mootummaan Wayyaanee jalqaba bara 2008 keessa godina addaa Oromiyaa kan jedhu uumuun Oromoota akaakayyuu fi abaabayyuun laficha irra jiraataa turan buqqisuun shiraan maqaa ’misooina’ jedhuun lafa Oromoo humnaan saamee towannaa isaa jala galchee jira. Finfinnee irraa km 25 – 50 irratti kan argaman magaalonni akka Aqaaqii, Boonsaa, Buraayyuu, Caffee, Caancoo, Duukam, Galaan, Hoolota, Moojoo, Muloo, Sabbata, Sandaafaa, Sulultaa fi Walmaraa bulchiinsa godinoota addaa Oromiyaa jedhamu jalatti yeroo ammaa kana dhuunfaa mootummaa Wayyaanee jala jiru.
Akka hammeenya mootummaan Wayyaanee caalaatti yeroo dhihoo kana jalqabee jiruutti aguuggii ’Finfinnee fi Karoora Qindoomina Proojektii Guddina Misooma Naannoo Addaa Oromiyaa’ jedhuun magaalota arman ol maqaan ka’e Finfinneetti maxxansuuf yaalaa jira. Akeekni kanaas Finfinnee fi naannoo ishee Oromiyaa irraa kutuun bulchiinsa isaa biyyoota ollaa kan akka Amaaraan walitti dabaluun fuulduratti siyaasaa fi hawaasummaa Oromiyaa walaba taatu xiqqeessuuf akka ta’e hubatamaa dha.
Mootummaan Wayyaanee Oromoota naannoo magaalaa guddittii isaanii taate Finfinnee jiraataa turan dirqamaa fi seeraa ala buqqisaa turee amman tana ammoo lafuma isaanii kanaa fi magaalota beekamoo naannoo Finfinnee Oromiyaa irraa kutuun Finfinneettan dabala jechaa jira.
Mootummaan TPLF kun bara 2004 keessas akkuma kana dhaabbatoota Oromoo Finfinnee irraa buqqisuuf yeroo tattaafataa ture barattoota Oromoo sadarkaa olaanaa gocha kana morman 350 ol ta’an hidhuu, ajjeesuu fi biyya irraa akka godaanan godhe ture. Ammas barattoota Oromoo University tuttuquun akka isaan mormii kaasan gochuun hedduminaan barumsa irraa akka arihataman, mana hidhaatti akka guuraman akkasumas biyya irraa gara biyya alaatti akka godaanan gochuuf kan yaadame dha.
Mootummaan Wayyaanee fi warri isa waliin tumsa qaban oolee bula malee lafti Oromoo seeraan abbaa lafaa kan ta’e Oromootti akka deebi’uu danda’u beekuu qabu.
Mootummaan kun Oromoon dache isaa irraas ta’e qonnaa isaa irraa yommuu buqqa’u akka hin iyyanneef ykn hin mormineef ’seera shororkeessituu’ baafatuun ittiin gadi qabaa jira. Kana dura waggoota kurnan lamaan darban keessa imaammata barumsaa kan seera ’aparteid’ fakkaatuu gadi hinjirre mormuuf, gaaffii mirga siyaasaa fi mirga hiree ofii ofiin murteeffachuu gaafachuuf barattoonni kumaatamatti lakkaa’aman sochii waan godhaniif mana hidhaatti guuraman. Akka gabaasota dhabota mirga dhala namaa Addunyaatti, Wayyaaneen siyaasaanis ta’e hawaasummaan Oromoota eenyumaa isaanii irratti dammaqiinsa qaban irratti xiyyeeffachuun akka diineffatee jiru ragaa bahu.
Seenaa cunqursootaa keessatti kan akka Wayyaanee uummata Oromoo irratti dhiibbaa guddaa godhe hin turre. Kanaaf uummatni Oromoo tokkummaan ka’ee qabsoo isaa jabeessuu malee fala biraa hinqabu. Mootummaan Wayyaanee kan beekuu qabu qeyee isaa irratti mirga uummata Oromoo jeequu fi namummaa isaa xiqqeessuuf gocha itti jiru kana irraa yoo of hinqusanne ummatoota biyyattii gidduutti wal waraansi akka ka’uuf karaa banaa akka jiru dha.
Wayyaaneen gocha uummata Oromoo irratti raawwataa jiru kana irraa dhaabamu akka qabu Addi Bilisummaa Oromoo itti amana. ABOn qabsoo mootummaa Wayyaanee irratti godhu karuma fedheen iyyuu ciminaan itti fufa. Uummanni Oromoo tokkummaan harka walqabatee qabsoo isaa jabeessuun diina isaa injifatee abbaa biyyummaa isaa akka mirkaneeffatuuf irra deebiin waamicha keenya haaressina.
Oromiyaan Ni Bilisoomti!
Adda Bilisummaa Oromoo


c: text/html

text:
Friday, September 4, 2015
Master Plan Finfinnee Ilaalchisee Ibsa Qeerroo Bilisummaa Oromoo
Dhimmi Master Plan Finfinnee Uummata Oromoo hunda ilaallata, angawaan Wayyaanee dhiiga ijomaan Oromoo irratti wareegaman dhimma Oromoo lafa irraa dhabamsiisuun yakka duguuginsa Sanyii (Genocide)n wal gitu uummata Oromoo irratti karoorfamedha. Dhimma Qeerroon dargaggootni barattootni Oromoo fi Uummatni Oromoo bara darbe Ebla 11/2014 irraa eegaluun Finfinnee fi Oromiyaa falmachuu fi bilisummaa uummata Oromoo kabachiisuuf wareegama qaalii sochii hadhaawaa gaggeessuun wayyaanee dura dhaabbatan ;mootummaan wayyaanee yakka dugugginsa sanyii uummataa Oromoo irratti rawwachaa jiruuf itti gaafatamuu utuu qabuu ammas dhiiga Oromoo dhangalaasuun Master Plan Finfinnee hojii irra ni olchina jechuun uummata Oromoo bittinneesse, lafaaf qabeenyaa Oromoo irra ilmaan isaa qubsiisuun Oromoon bara baraan gita bitta jalaa akka hin baanee fi Oromiyaa dhabamsiisuuf Uummata Oromootti dhaadachaa jiraachuu ifatti beeksifacha jira.
Akeekaa diinaa balaaleffachuu fi Finfinnee, Oromiyaa fi gaaffii mirga abbaa biyyummaa fi bilisummaa Uummata Oromoo kabachiisuuf wareegamaa hadhaawaa fi qaalii baasuuf Qeerroon bilisummaa Oromoo kutannoo fi murannoodhaan qabsoo gitaa fi FDG ‘n wayyaanee abbaa irree murna EPRDF/TPLF dura kan dhaabbatu ta’uu ibsuun ; UUMMATA OROMOO HUNDAAF Ibsa ejjennoo qabxii torba of keessa qabu dabarse. Ibsa Qeerroo Bilisummaa Oromoo Fulbaana 3 2015
Subscribe to: Post Comments (Atom)

robotstxt: allowed

filter: keep


text:
Sunday, December 22, 2013
“OF ILAALLEE” GAAFFII OF GAAFACHUUN , ULAAGAA NAMUMMAATI !
Y.G(2005) | Mudde 21, 2013
Gootummaan Maandeellaa sadarkaa Addunyaattu dorgomaa akka hin qabne, du’a isaan booda huabachuu kiyyatti ofittan gadda. Akkuma koo kana, Maadibaan nama akkasii turee ? jedhee kan of gaafachuu eegalee fi hubannoo kanaa qabaachuu dhabuu isaatti kan of gaafatu hedduu natti fakkaata. Maandeellaan Umurii isaa guutu of kennee murannoon waan inni raawwaten, eenyummaa isaa mirkaneessee jira. Namni na argaa na argaa hin beekne kun, Addunyaa keessa lo’ee seenaa amma kana hojjachuu isaa fi Addunyaa guutuun isatti amanuu isaa , du’a isaan wal-qabatee amma dubbatameef kana, lubbuun wayita jiru, kan dubbatame natti hin fakkaatu.(hanqinni jala bu’uu keenyaa akkuma jirutti ta’ee) Waan maraafuu Maandeellaa irraa kan barachuu barbaadu yoo jiraate, jalqaba adeemsa isaa waliin of madaaluu, itti aansee, adeemsi Bilisummaa maal akka fakkaattu fi barbaaddu ilaalanii of qopheessuudha.
Maandeellaan Injifannoo sadarkaa addunyaatti nama boonsu kana gonfachu kan adanda’e, keessa ofiii ilaalee fi adeemsa diinaa ilaalee, dhaadannoo “Bilisummaan daandii dheeraa akka qabdu fi Appaartaayidi dhabamsiisuuf yeroo dheeraa akka gaafatu (Bilisummaan boodallee akka irratti hojjatamu qabu)”akeekkatee fi murteeffatee, daandii dheeraa kana hunda irra imaluuf ammoo, cichoomiina hin daddaaqamne akka isa barbaachisu of amansiisee kaanis amansiisee tarkaanfachuu isaati jedheen amana. Adeemsa jireenya Maandeellaa kana irraa kan baratamu kan biro, yoo ati humna qabaatte, addunyaan fuula sitti guurte hundi akka si waliin dhaabbattuudha. Kana malees ejjaannoo hin daddaaqamne qabaannaan, kan har’a dantaa isaaf jedhee sirraa galagalu hundi gaaftokko sitti galagalee akka si hammatuudha. Kana hundaaf bu’urri,KAAYYOO ofii yoo nutti qorree irraa dheessinee, yoo nutti ho’e itti fiigne odoo hin taane, yeroo qorraas, ho’aas waliin dhaabbannee irratti hojjachuu qofa. ODAAn bargaagee boonee kan dhaabbatu , hidda yk hundee isaatti abdateetu. Qabsoon Ummata tokkos hundeen isaa nama tokko irraa akka eegalu Seenaa Maandeellaa fi waa’eellan isaa yeroo rakkoos, gammachuus wal irraa hin dheessine irraa barachuun dansaadha.
Namoonni dhuunfaatti adeemsa isaanii ilaalanii of sirreessan, bu’aa argatan irraa ka’anii waloon wal ilaaluu yk gamaagamuun barbaachiisaa ta’u irratti hojjatu.adeemsi kun kaleessa irraa baratanii hegaree isaanii warra tolchuu badadaniif murteessaadha. Namni mana isaattis ta’e bakka maraattu, “of-ilaalii yk daawwiti”n of ilaalee , qaama isaa, uffannaa isaa/ishee, rifeensa isaa kkf tottolfatee Ummatatti asi ba’a. kun hundi maaliif akka ta’ee wal hin gaafannu. Namni isa ilaalu har’a akkam bareedda ? ykn uffannaan kee akkam namatti tola ? yennaa jedhamu gammachuu keessa keenyaa waliif haa dhiifnu. Gammachuun sun hundi of-ilaaliin dursinee of ilaallee dansaa ta’uu keenyatti amanuu keenya irraati. Garuu yeroo hundaa irra keenya ilaallee gaaffii of gaafannee, deebii sirreessii hatattamaa akkuma ofii laannu, keessa keenya daawwitiin nu mul’isuu hin dandeenye gaafannee, deebii ofii ni laannaa ? isa jedhu ilaaluun barbaachiisaadha,
Maandeellaan Injifannoo addunyaa booji’e kanaaf kan ga’e, waan hundaa hojiin irra aanna, gaaffii keenyas gaaffii Ummataa ta’u hojiin argisiifne diina amansiifna jedhee halkanii fi guyyaa hojjachuun ta’uu miidiyaan guyyuu mul’isaa jira.Gootummaa Maandeellaa kanaaf bu’urri ammo Taaddasaan faa’aa keessa jiru. kana jechuun waanuma of harkaa qabnu gannee barbaachaa jirra jechuudha. Kanaafan of keessa ilaaluun dansaadha kanan jedheef. Seenaa Taaddasaa Maandeellaa qarutti ni dhaadanna taanaan, Taaddasaa faarsuu qofaa odoo hin taane, Taaddasaa taanee argamuu keenyatu alaa nu galcha. Addunyaa irratti kan arginu ilmi gootaa, goota abbaa isaa caalu ta’ee Biyya boonsuu argina. Keenyawoo ? kan seenaa faarsu moo, kan seenaa hojjatu taane dabruu qabna ? Nuuti seenaa Taaddasaa jennee faarsina. Dhalooti itti aanu seenaa abbootii isaa faarsu dhabee, seenaa akaakilee isaa faarsa jechuudhaa ?miidiyaaleen qooqa Oromoon tamsa’anis ta’e kaaniin tamsa’an, waan isaan gurra ummataaf ga’an akka dhaga’amuuf qofaa odoo hin taane, kan har’a jiru akka of ilaalee seenaa yeroo isaa akka hojjatuufi.
Of ilaaluun , bakka jiran hubachuudha. Yoo qalbii Ummata ofiif quuqamu qabaanne, Tokkon tokkoo keenya. dirqama sabummaa eenyullee kan itti nu hin dhiibiin garuu raawwachuu qabnu of harkaa qabna. Ammuma daawwitiin of ilaallee irra keenya namaaf tottolchinu , keessa keenyas odoo tottolfannee, Oromoo ta’u keenya qofaan, Waan sabbummaa keenyaaf raawwachuu qabnu lakkoofsa hin qabu. Hundeen isaa keessa ofii ilaalanii socha’uudha. Namni dhimma Ummataa yaadu , dantaa dhuunfaa ykn gaaffii dhunfaa kaasee, qabsoo keessaa ba’ee hin taa’u , yk akka maandeellaa odoo taane jedhee gaaffii of irratti hin kaasu . maaliif jennaan, Maandeellaan, Bilisummaan adeemsa waan ta’eef hanga waggaa 95 guute boqatutti irratti hojjatee akka hin xumuramne waan beekuuf dhalootallee bakka buusuun akka irra jiru itti amanee tarkaanfataa waan turee fi bu’aa ba’ii isa mudatu maraa keessa yoo dabre qofaa BILISUMMAA harkaan qabachuu akka danda’utti amana waan tureef. kana of keessaa dhabuun ammoo yaadi fi fedhiin keenya hundi habuujuu ta’uu huabchuu qabna.
Bilisummaa caalaa Wanni nama gammachiisu maali ? gabrummaan akka namatti hadhaawu nu caalaa ragaa kan ba’u jira natti hin fakkaatu. Gabrummaan namatti hadhaawu dubbachuu ykn ragaa ta’uu keenya seenaa taasifannee dubbanna taanaan kun qaaniidha. Ammuma kana , gabrummaan nu miidhee jennee addunyaa irratti wayita iyyinu , keessa isaanitti, “maal jarri kun Ummata gootaati ofiin jechaa hin jirtu ?” jechaa gaaffii keenya fudhataniima akka irra taa’aan hubachuu hafnaa laata? asis qabnu achi, addunyaa humnatti amantee, wal balleessuuf meeshaa waraanaa kilo-meetira 2000 ol furgaafamu wal irratti hidhaa jirtu keessatti , yoo beeksifachuuf ta’e malee , sirna jiru irratti dhiibbaa umanii fala tokko nuu fidu jechuun fagoo nu tarkaanfachiisu.
Akka Maandeellaa of kennu . jirenya guutu qabsaa’uu , of ilaalii keessa ofii qabaachuu,daadii dheeraa keessa gufulee hedduun jiraatanis keessa baana jedhanii amanuu , waan lubbuu nama kumaantamaa barbaadu halkan tokkotti xumurama jedhanii yaadu dhiisuu, Bilisummaan booda kan jiru fi Anga’oota addunyaa irraa ykn wayyaanee akka ta’an ta’utti of tilmaamuu dhiisuu , yoo hojjanne qofaa waan yaannu akka argannutti amanuu, Qabsoo jechuun gama maraa kan ilaallatu ta’uutti amanuu, dhaaba irraa qofaa eegne eessallee akka hin geenye kkf qalbifachuun hegaree keenya tolcha. haqa tokkon barru kutaa 1ffaa kana xumura.
Keessa ANC , (Afriikaa kibbaa) warri beekan hedduutu jira. ANCn Maandeellaan hiikamuun bayyaannate, yeroo Angootti dhihaatu, humni isaa hangam akka ture kan beeku waa hedduu barata. Caasaan isaa hangam akka turee fi ammamtu cichee waliin ture ? isa jedhu kan dhaga’e keenya kana ilaalee abdii hin kutatu. ANCn meeshaa of harkaa hin qabu. Garuu cichoomina hin daddaaqamne qaba ture. Ummati ANC irratti waan hundaa gatee osoo taa’ee , waan har’a keessa jiran hin argan. ANCnis, Namoonni isaa dhumaa jiraachuu irraa waan jiru Ummatatti ceesisuu irratti murteeffate ture. Dhuma irratti Faranjoota warra gabroonfattootaa miti, ANC iyyuu caalaatti kan dammaqsee Fincila Ummataati jedhan. Miseensoonni ANC Ummata keessatti waan raajii hojjachaa jiran , Bilisummaa booda kan kaadhimamaniidha.warra gubbaa jiran dabalatee jechuudha.ANCn dikitaatara waan ta’eef Angoo gadhiisuu didee ? ega dikitaatara ta’ee ,warri dikitatarummaan qeeqan maaf Maandeellaaf kabajaa ammanaa kennaniif ?
Haala kanaan yoo of ilaalle maal keessa jirra ? bara 2013 waliin, kutaa 2ffaa keessatti ilaalla. BARRI 2014 BARA MURANNOO ISINIIF HAA TA’U !!!!
Galatoomaa !!!!!!!!!!!
Subscribe to: Post Comments (Atom)


text:
Saturday, May 30, 2015
Godina Lixa Shaggar Aanaa Midaa Qanyii Keessaa Oromoonni 160 Ol Hidhaman,Gaaffiin Mirgaa Uummanni Oromoo Kaasanis Jabinaan Itti Fufee Jiraachuu Qeerroon Gabaase
Caamsaa 29/2015 Godina Lixa Shaggar AANAA MIDAA QANYII tti Uummatni Oromoo filannoo fakkeesii fi sobaa Wayyaanee irratti dammaquun mormii guddaan dura dhaabbachuun FDG qabsiisan jabeessuun itti fufan. Uummatni Oromoo Qoteebulaa, Dargaggoota fi Barattootni Oromoo 160 ol ta’an jumlaan hidhaman.
Uummatni Oromoo Godina lixa Shaggar AANAA MIDAA QANYII keessatti filannoo fakkeessii abbaa irree EPRDF/TPLF/OPDO maqaa dimookiraasii sobaa fi filmaata sobaa baachuun Uummata ganna 24 guutu gowwomsaa jiraate irratti dammaquun dargaggoota isaa Qeerroon Bilisummaa Oromoo waliin wal ta’uun filannoo Caamsaa 24/2015 gaggeeffame kun, Soba, waliin dhaahaa fi itti fakkeessii ta’uu Uummatni hubachuun filmaata Wayyaanee dura dhaabbachuun FDG kaachisuun mirga abbaa biyyummaa fi bilisummaa isaa deeffachuuf qabsoo warraaqsaa FDG karaa nagaa fi dimookiraatawaa ta’een finiinse, Wareegama qaalii itti kaffalaa jiraachuun ibsame jira. Mootummaan Wayyaanees Warraaqsa FDG Uummata Oromoo fi dargaggootni Barattootni Oromoo gaggeessan kana dura dhaabbachuuf humna waraanaa guddaa fi poolisii federaalaa uummatatti bobbaasuun dhukaasee madeessaa, ajjeesaa fi hidhaa fi ukkamsee gara dabarsaa jiraachuun ibsame. Haaluma kanaan yeroo amma kanatti AANAA MIDAA QANYII Irratti uummatni Oromoo 160 olitti lakka’aman hidhamuun gabaafame jira. Kanneen hidhaman keessatti manguddootni ganna 70 olii illee kan argamaan ta’uun beekamera. Kanneen hidhaman keessa ammaf maqaa namoota muraasaa argannee jirra, isanis:
1. Barataa Gaadisaa Bultumaa barataa kutaa 10ffaa M/B Baallammii sadarkaa 2ffaa fi Qophaa’inaa.
2. Obboo Guzoo Diroo manguddoo jaarsa biyyaa umriin 70 , ganda Tulluu Umburaa
3. Obboo Taakkalaa Hirphaa ganda Tulluu Umburaa
4. Obboo kindee Hirphaa ganda qotee bulaa Tulluu umburaa
5. Obboo Dhibbaa Addunyaa qotee bulaa
6. Obboo Goduu Gaaddisaa ganda qotee bulaa Tulluu umburaa
7. Obboo Abbee Caalumaa qotee bulaa,
8. Obboo Shaanduu Tamasgeen, ganda qotee bulaa Dirree Weennii
9. Obboo Tarfaa Iddeessaa ganda qotee bulaa Boquu Nissoo , qabeenyaa isaanii saamamuun kan hidhaman
10. Obboo Caalumaa Nagaraa ganda Boquu Nissoo qabeenyaa isaanii saamamuun kan hidhaman
11. Obboo Xuuqur Birdiidaa ganda Boquu Nissoo qabeenyaa isaanii saamamuun kan hidhaman. Lakkofsa 9- 11tti kanneen argamaan maatii isaanii waliin hdhaman.
12. Obboo Taadasaa Galmeessaa ganda qotee bulaa Goosuu Wangee Umriin isaani ganna 67 kan ta’e.
13. Obboo Dabalee Guddataa ganda qotee bulaa Goosuu Wangee
14. Obboo Birri’aa Disaasaa ganda qotee bulaa Goosuu Wangee
15. Obboo Tarfaa Waljirraa ganda qotee bulaa Goosuu Wangee
16. Obboo Shibbiruu Maammoo ganda qotee bulaa Goosuu Wangee
17. Obboo Biraasaa Naggasaa ganda qotee bulaa Goosuu Wangee,
18. Obboo Gurmeessaa Namee ganda qotee bulaa Goosuu Wangee, kanneen keessatti argaman irra caalaan hidhamtoota kanaa qonnaan bultootaa fi Abbootii maatii guddaa gaggeessanii fi jaarsolii biyyaa ta’uun ibsame jira, ilmaan Oromoo kunneen hidhamuun ittumaa Uummata gara FDG tti kan jabeessee yoo ta’uu uummatni hidhaa fi du’a sodannee bara baraan abbaan irree nuti hin taphatu jechuun ummatni FDG jabeessuun itti fufe.
Kana malees Yeroo amma kanatti AANAA MIDAA QANYII keessatti Manneen barnootaa sadarkaa 1ffaa hanga sadarkaa 2ffaa fi qophaa’inatti cufamanii jiru. Waajjiraaleen bulchiinsa aanaa, Qonnaa, Fayinaansii fi barnootaas hojii dhaabani jiru, haalli qabatamaan sochiin warraaqsaa Uummataa fi qeerroon barattootni Oromoo finiinsa jiran dhugaatti karaa bilisummaa ta’uu fi akka Mootummaan biyyatti irra hin jirree saaxilee jira
Subscribe to: Post Comments (Atom)


text:
Tuesday, December 31, 2013
Amajjii 1, Guyyaan WBO golee Oromiyaa bakkeewwan garaa garaa keessatti qophiilee garaa garaan kabajamuu eegale
Muddee 30,2013
Guyyaan WBO Amajjii 1 fi Barri Haaraan 2014 Golee Oromiyaa bakkeewwan garaa garaa keessatti Uummata Oromoon haala hoaan kabajamaa jira. Guyyaan WBO Amajjii 1, Magaala Finfinnee keessattii fi Yuunivarsiitii Finfinnee keessatti haala hoaan ayyaaneffatamee jira. Miseensotni Qeerroo, Sabboontotni Oromoo Yuunivarsiitii Finfinnee keessaa maadhee maadheen walitti dhufuun alaabaa ABO qabachuun, dungoo diimaa magariisa diimaa ibsuun ayyaaneffatanii jiran. Yuuniavrsiitii Finfinnee damee kiiloo 6, 4 fi 5 Keessaa qindeessitootni maadhees addatti walitti dhufuun ayyaanessanii jiran. Miseensotni Qeerroo fi sabboontotni Oromoo Yuunivarsiitii kana keessaa hojiiwwan darban gabaasaan dhiyeessuun kan gamaggaman yoommuu tahu hanqinootaa fi jabinawwan jiran adda baasuun marii balaa taasisanii jiran. WBO cinaa dhaabbachuufis gumaata maallaqaa qarshii 1280 gumaatanii jiran. Shira mootummaan wayyaanee habashummaa dagaagsuuf Wallisaa Teediroos Kaasahuun ( Teddy Afro ) Qabachuun sirna nafxanyaa leellisuuf jiran kanneen baasii dandaan Biiraa Baddallee fi Meettaa dura dhaabbachuu fi mormuu isaaniis addeessanii jiran.
Haaluma wal fakkaatuun Guyyaan WBO jiraattoota magaala Finfinnee bakkeewwan garaa garaa keessatti ayyaaneffatamee jira. Kutaa magaalaa Gullallee keessatti sabboontotni Oromoo walitti dhufuun Guyyaa WBO kabajanii jiran. Haaluma wal fakkaatuun Guyyaan WBO Amajjii 1, maadhee ABO waraana mootummaa wayyaanee keessatti argamaniin maadhee Haadhoo ABDII BORII jalaa walitti dhufuun alaabaa ABO qabachuun irbuu haaromsuun WBO cinaa akka dhaabbatan mirkaneessanii jiran.
Godina Harargee bahaa Yuunivarsiitii Haramaayaa, Dirree Dawaa, Magaala Dirree Dawaa, Harar, Awwadaay, Dhangaggoo fi Godina Harargee lixaa magaala Ciroo fi Yuunivarsiitii Haramaayaa Damee Ciroo keessatti qophiilee garaa garaadhaan ayyaaneffatamuu argama.
Subscribe to: Post Comments (Atom)


text:
Sadaasa 21,2014 Gabaasa QeerrooBarattooti Oromoo Sababaa Gaaffii Mirgaa Kaastan Jedhuun Hidhamuu fi Dararamuun Irraa Hin Dhaabbanne,yeroo ammaa kanas mootummaan EPRDf Wayyaaneen dargaggoota Oromoo irratti duula banteen barataa Rabbirraa Kushaa Bayeechaa sababaa sochii warraaqsaa deemu duubaan jirta jedhuun Ambo college Waliso branch keessaa accounting wagga 1ffaa kan baratu yakka tokkoon malee Sadaasa 20,2014 mana hidhaa magaalaa Waliisoo/Ejerrsa jedhamutti darbamuun ilmaan Oromoo naannichatti Oromummaan yakkamanii hidhaman waliin dararaan guuddaa irraan gahaa jira.
Barataa Rabbirraa Kushaa bakki dhaloota isaa godina Kibba Lixa Shaggar aanaa Iluu ganda Bilii jedhamutti kan dhalate yeroo ta’u.Yeroo dheeraaf sababaa Oromummaan yakkamaa akka turee fi yaada itti amanu dubbatee baafachuu dorkamaa turuun gabaasi nu gah eaddeessa.


text:
Sunday, May 24, 2015
Breaking News: Camsaa 24/2015 Godinaalee Lixa Shaggari Aanawwaan Garaagaraa Keessatti Uummatni Waliin dha’insa Filalloo fakkeessii Wayyaanee Balaaleeffachuun FDG finiinse, Waranni Wayyaanees Uummata Irratti dhukaasa Bane.
Caamsaa 24,2015 Gabaasa Qeerroo Lixa Shaggar
Godina Lixaa Shaggar aanaaBaakkoo Tibbeetti Filannoon Wayyaanee Caamsaa 23/2015 halkan sa’aa 8:30 irraa eegaluun dabballootni wayyaanee ofiin of filuun korojoo isaanitti guuttachuun walqabatee har’a ganama uummatni Oromoo Aanaa Baakkoo Tibbee buufataalee Filannoo aanichaa hundarratti ololli sobaa maqaa filannoo sobaan gurra nu duuchaa baataan nurraa dhaabbachuu qaba, Dimookiraasiin hin jiruu, filannoon gaggeeffamaa jiruu, bilisaa fi haqa qabeessa mitii, dhugaa irraa kan fagaatedha, jechuun uummatni sagalee mormii guddaa dhageesisuun filmaata wayyaanee fashaleesse jira. waranni wayyaanee sochii uummataa kana dhaabsisuuf uummata irratti akkuma amala isaanii dhukaasa banuun gabaafame.
Haaluma walfakkaatuun Aanaawwaan akka Iluu Galaan, Calliyaa, Midaa Qanyii, Daannoo, Xiiqur Incinnii, Tokkee Kuttaayee, Jalduu, Meettaa Roobii, Giincii fi Dandiitti filannoon wayyaanee halkan kan gaggeeffamaa bulee ta’uu maddeen keenya ibsuun Fincilli uummmmataa jabaatee itti fufee jiraachuu addeessan, yeroo amma kanatti uummatni fi waraannii wayyaanee wal jala dhaabbatee jira. Sagalee eegduun(Taajjabduun) paartii KFO bakka buufata filannootti ramadamanii waraanaan reebamanii hidhaman, baay’een isaanii immoo nannoo sana irraa reebamani arii’ataman. Baadiyyaan Aanota Godina Lixa Shaggari dirree waraanaa fakkaata, uummaatni diddaa isaa bakka hundattii iyyuu itti fufe jiraachuu ibsan maddeen keenya amma ganama kana bakkeewwan hunda irraa iyyuu qunnama jirru.
Subscribe to: Post Comments (Atom)


text:
Monday, July 15, 2013
Atileetiin Oromoo Beekamaan Biyya Ingilizii Keessatti Fiigicha Mo’atee Alaabaa ABO Balaliisuun Eenyummaa Oromoo Beeksise.
Adoolessa 14,2013
Ilamaan Oromoo bakka jiranitti diddaa gabrummaa agarsiisuu qabsoo wal irraa hin cintne gaggeessaa jiraachuun beekamaa dha. Qeerroon Bilisummaa biyya keessatti,Dargaggootii fi hawaasi Oromoo biyya alaa irraan faajjii fi alaabaa Oromoo ol qabanii aduunyaatti beeksisuu fi diddaa farra Wayyaanee gaggeessuu irratti qooda ol-aanaa taphataa jiru.
Gaafa Adoolessa 14, 2013 Qophii fiigichoo magaalaa leeds, Biyya UK, ‘’Run For All Leeds 10 kilometers, Jedhamee beekamu irratti Atleetni Oromoo Beekamaan maqaan isaa Guddinaa Dabalee jedhamu mo’atee seenaa atileeti kessatti yeroo jalqabaaf alaabaa ABO ol kaasudhaan gammachuu isaa ibsatee jira.
Akkasumaas Atleet Guddinaan ilmaan Oromootaan baga gammaddani qabsoo fi kaayyootti jabaadha jechuun dhaamsa isaa dabasee jiraachuu gabaasaan Londonii irraa nu gahe addeessa.
Subscribe to: Posts (Atom)


text:
Tuesday, September 3, 2013
Haadha gootota hedduu; Ammas diinni kee haa gaddu!, Kutaa 2ffaa
Jiituu Lammii; Unbarsiitii Finfinnee | Fulbaana 3, 2013
Dubbiin bubbulee, miidhaan jajjabaatee – ija saba koorraa imimaan qooru dide. Har’a: qonnaan bulaa meeqatu qe’ee isaarraa buqqa’aa jira? Xaa’oo ykn. sanyii ‘filatamaa’ bitachuu dadhabee alagaa laga ce’ee dhufeetti lafa isaa kennee ofii du’atti harka kenna? Ilmaan Oromoo barnootaan akka hinfullaane immaammata akkamtu hojiirra oolaa jira? Warri akkuma ta’ettuu barnoota sadarkaa olaanaa xumuranis yoo ta’e meeqatu hojii dhabee warra maatii isaa qe’eerra buqqiseef ergamuuf jooraa oola? Innuu dhibee meeqatu abdii kutatee lubbuu ofii balleessa? Meeqatu roorroo kana hunda baqaaf jecha manaa bahee gammoojjii fi galana ormaa keessatti bineensi nyaata? Qeesonni Habashaa ‘bataskaana’ araddaa Oromoorra dhaaban keessa dhokatanii maal hojjachaa jiru? Kurnoon (buusiin) ilmaan Habashaa biyya hambaatii maqaa amantiin ‘bataskaana’ qe’ee Oromoo jirutti roobsaan Oromoorratti maal hojjata? Miidiyaaleen Afaan Amaaraatiin halkanii guyyaa lallabaa jiran guddina Oromoo fi Oromummaarratti maal godhaa jiru…?
Firoota kiyya, …dubbii dheeressee maafan isin nuffisiisa…!” jedhee anaa gara ijoo yaada kiyyaatti deebi’uuf qalbii koo sossobaa jiruuti ergaan bilbilaa na qaqqabee caalayyuu qalibii koo fageesse. Imimmaan maddii kiyyaarraan lola’u dhaggeeffachuun alatti waa gochuuf akki isaa na dhibnaanan callisee yaadannoo hadhaawaa madaa obsa hinqabne keessa kootti dhageeffadhe. Waggaa muraasa dura, Oogganaa mana hidhaa ‘Maa’ikawwii’ kan ture namni Komaandar Monii Maangashaa jedhamu ganama ganama kutaan ani ittihidhamee jiru balbala dhaabatee “ …dhiigaa keessan dhugu malee gammachuu hinargadhu!” jedha ture. Muniin Sanyiin Amaara haata’uu? … Tigree…?? Mooji Abbaasaati! Garuu bulguu dhiiga Oromoo dheebotu ta’uu innuu qaanii malee fuulleetti himata ture. ‘Maa’ikawwii’, ‘Karchallee/Alam baqqaa’, Qaallittii… Hadhaa akka kanaa dabarsanii raga dhalootaaf himuuf warra carraa argatan keessaa ani tokko. Ofuulduraaf dhaamannoo heddun qaba. Har’aaf yaadannoo ka’umsa dubbii koof tolu sinii qoodeen waliin wal jabeessina.
Xumura bara 2005, mana hidhaa Qaalittii gocha seenaaf dhaamamu qabu qofa otoo hintaane, gochaa ilmaan saba kana cufa hadheessee qabsoof kaasuu malutu uumame. Guyyaa, sa’a 2:30dha. Aduun isaa kan dur caala lafa seenan nama wallaalchisa. Hunduu akkuma akka isaatti gariin bishaan ofitti naqaa, gariin gaaddisuma argame jala mataa dhokfatee dabarsuutti otoo jiruu, sagalee dhukaasaa alaalaa akka tasaa dhagahamee qalbii namaa hawate. Xinnoo otoo hinturre meeshaan waraanaa xiyyoo hundarraa afaan banee hidhamaa akkanaanuu bakka seenu dhabe funaanuu jalqabe. Lafaaf amma adda kuruphee geessi. Bitaa mirgarraa abidatu rooba. Gara seenantu dhibe. Galgaltuu hanga sa’a 5:30tti otoo walirraa hincinne ittifufe. Halkan guutuu reeffa guuraa (dhoksaatti awwaalaa) bulan. Lafti bariinaan nama du’arraa hafe adda baafachuuf fakkaataa to’annaa jalqaban. Dhiigni namaa yaa’ee golba lafaa keessa ciisa. Surriifi mari’immaan… qamni namaa ciccitee lafatti titiifni irraa huursa. Wanti argan hundi qalbii nama sukkanneessa. Rifaasuu sanaan kan sammuu dhukkubsate hanga hinqabu. Kana cufa otoo argaa jiranuuti kan qalbiin isaanii dhiiga biraa dheebochuu eegale. Loltuun Tigree tokko ilmaan Oromoo rasaasa isaaniirraa hambaa hafan erga ilaalee booda mataa of ciruu eegale. Keessa bahee “… namni du’uu qabu hinduune….!!” Jechuun miira keessa isaallee dhokfachuu dadhabe.
Firoottan kiyya, maali keessa jirra!? Maalitti jirra!? Eebbisaa Addunyaa, Daraaraa Kafanii, Dirribee Jifaar, Jaagamaa Badhaanee, Kabbadaa Badhaasaa Simee Tarrafaa, Girmaa Bayyanaa, Getuu Dirribaa, Alamuu Disaasaa Alamaayyoo Garbaa, Injiner Gaaddisaa Hirphasaa, Naasir Abdoo, Masfin Moosisaa Ahimad Mahammad Kuree fi Ayishaa Alii (Ajjechaa gaara Suufii), Suleyman Ahimad, Bayyan Ibraahim, har’ammoo Injiner Tasfaahun Camadaa … Oladeemtuu Oromoo, beekaa saba kanaa, namguddoo ulfinaa qe’ee isaaniitti qalaman lakkoofnee ittihinbaanu. Booyichi haadha Oromoo hanga dhabe. Garuu birmachuu gahaa hinarganne. Qe’een Oromoo diigamee daa’imman haadhaa – abbaa malee hafan. Shirri kun har’as itticaalaa jira. Bineensi dhiiga lammii kiyyaa dhuguuf ba’e of duuba deebi’uu tasuma fedhii hinqabu. Ofirraa deebisuun dirqama dhalootaati. Mar’immaan koo gubatee garaan na raafamullee imimmaan koo qoorfadheen gara yaada koottii deebi’e – Goota gaafa giitii, kan imimmaan hadhaa qoorsu barbaacha! Isaan dura garuu seenaa tokkon isiniif qooduu hawwe.
Dubartii haadha gootaa tokkotu ture jedhama. Akeekaafi kaayyoo ittamantu dhugoomsuuf ofii ishee gatii guddaa baaftullee, umriin dheeratee, dullumnis dhufee humni dhibnaan ilmaan ishee gahanii dabaree dabareen kaayyoo sanaaf dhaabachuu eegalan. Ilmi hangaftichi dabaree dursaa fudhatee deeme. Hojii jajjabaa erga hojjatee booda wareegame. Wareegamuu isaa kana firri dhagahee, ollaan walitti himee, inni boo’us inni boochisus qophaa’ee hunduu walguuree barii abboroo karraa haadha goototaa saqqatanii ol seenan. Haati goototaa dhimma kana dursitee dhageessee ilma ishee isa ittaanu qophiifi hidhannoo barbaachisuun gonfitee eebbaan kaayyoof yoo bobbaaftu ilaalan. Gaddis hinturre. Booyichis hinjiru – dubbiin dubbii kaayyooti waan ta’eef. Biyyi “…raajiidha!” jechaa ofirra deebi’ee gale. Akkuma kana ilmaan ishee dabaree dabareen otuma ergitu, biyyis haala ishee baree manuma keessatti otoo gumgumuu gaaftokko waanti qalbii nama hawatu dhagahame.
Haati gootaa du’a ilma ishee isa dhumaa gaafa dhageessu boossee qabaan dadhabe. Gadditee obsi dhibe. Kanaan dura haati goototaa hinboossus; hingadditus ture. “…har’a maaltu ishee argate laata…!?” jechuun hunduu iccitii haadha goototaa boossise dhagahuuf kutaa oolbatee gurra qeensaa gara ganda haadha gootaatti xuruure. Haatii gootaa mudhii hidhattee, gamaa gamana geessee, miira hadhaawaan ciniinsifatti. “… ilmaan koo hunduu kaayyoo haqaaf wareegamaniiru… garuu kan na boossisu isa kanaa miti…!” imimmaan ishee facaasaa, mudhii ishee jabeeffachaa “… kana booda dahee ilmoon kaayyoo dhugaaf bobbaasu dhabuu kootu naboossisa…!!” jettee jamaa imimmaan ishee ilaalee boo’utti gadda ishee himatte jedhama. Kaayyoon haqaa ilmoo ofii caala nama marara. Waaqayyoof haa galatuu hireen haadha Oromoo isa kanarraa adda. Kumni wareegamu kumaatama bobbaasuu dandeessi! Kuni abdii jabaadha.
Firoottan koo Hammeenyaa diinaa hadheeffachaa hanqina keenya golguu yaalun fala hinta’u. Gatii jaallan kumaatamaan ittiwareegamaa jiran galmaan gahuuf asxaa warra kufee ol kaasuun, hiriira ittaanutti siquutu furmaata. Qe’ee Oromoo keessa goota ofirraa hafee ormaafu ta’utu akka galaanaa ciisa. Galaana kana warraaqsanii bidiruu diinaa raasuun garuu hojii jabaa xiyyeeffannoo gaafatu ta’a. Kana gochuuf garuu qooda nurraa eegamu bahaa jirraa laata!? Kuni yeroof qalbuma keenya keessa haa buluuti – seenaa armaan gadii ilaallee anis dubbii kiyyatti xumuraan gaha.
“….ministeera ittisaafi dura taa’aa OPDO kan ta’an, Abbaa Duulaa Gammadaa (General) waraana addaa fudhataanii magaalaalee Oromiyaa saditti duuluuf qophaa’uun isaanii dhagahame.
…sochiin barattoota Oromoo (Ambo, Naqamte, Gimbiitiin) qabsiifame qabanaawuu waan dideef waraana addaa ilmaan Amaaraafi Tigree of keessatti qabate qindeessuun akka duulan oogganaa humna tikaa, obbo Getaachoo Asaffaarraa qajeelfama fudhataniiru…
-Gaazexaa Mogad, Waggaa 4ffaa Lakk. 143, Bitootessa 21, 1994 (ALH)
Dubbistoota barruu kanaa, haatii Oromoo gota hedduu deesseetti. Ragaa hedduu dhiyeessuun nama hindhibu. Garuu, goota didhanii kaasuun, duchiisaanii lochiisuun, xiiqomsanii si’eessuun, qoqopheessanii, gugurmeessanii bobbaasuun hojii walooti. Nama miira akkanaa uumee galaana ciisuu kana warraaqsutu barbaadama. Sagaleen Oromoo hangumti xiqqoon ‘brigade’ diinaa raasuu akka dandeessu nu caala diina keenyatu akeekkate. Kanaaf sagalee kana gargar tamsaasee humna dhoowwuuf tattaafata. “…gamanaa fi gamas goraa…” jechuun gidduu keenyatti sababa sobaa uumee ilmaan saba tokkoo gamaa gamasitti faffacaasuu yaala. Sagalee farraa, waamicha diinaa tuffaatanii dhugaaf karaa dhugaarra hanga du’atti dhaabachuun dirqama. Kunis akka danda’amu barannoo seenaarraa arganne yaadachuu feesisa.
… gammojjii Ogaadeen, bakka Shinniggaa jedhamu yeroo gahan haalli isaan hin eegne isaan mudate. Waraanni Somaalii kun jibba guddaa ABO fi ummata Oromoo irraa waan qabuuf jaallan keenya guddaa hiraarse… Osoo isin hin ajjeesin “warri kiristaanaa taatan gam tokkotti, warri islamaa taatan gama biraatti bahaa!” jedheen. Jaallan kun garuu “…nuti Oromoodha!! amantii fi gosaan adda hin baanu !!” jedhanii didan. shiftoota Somaalii kanaan rashanamanii boolla tokkotti awwaalaman. -Seenaa gootota Oromoo, Ebla 15, 1980
“…waanan citee sittafeef keessa garaa koo qaba…” Jedha geeraraan. Kabajaan bara baraa jaallan dhugaatti citanii seenaa kana dhaloota dhaalchisaniif haata’u! Har’a dhaloonni dhugaa kana dhaale hedduudha. Ulfinni namummaa fi kabajaan sabaa seenaa kana keessa jira. Sagalee diinni sodaatu; Sagalee jabaa diina hidhannoo hiikkachiisu; hidhannoo jabaa Oromoon cufti qabatee bobba’uu qabu… dhaallee wali dhaalchisuu qabna. Gaafas rakkoo sabaaf furmaata taana. Nuti Oromoodha!!
Injifannoo Ummata Oromoof!!
–Barreefamoota Jiituu Lammii:
1. Haadha gootota hedduu; Ammas diinni kee haa gaddu!, Kutaa 1ffa
Baraafii furguggee
Baraafii furguggee,
gad jedhanii jalabahuu
Mammaksa jedhamu
gaafuman dhagahuu
Battala yaadadhee
rakkoo bara hongee
Akkam nama godhu
rukuttaan forguggee
Mala gaarii kanatti
fayyadamuu qabee
Gugguufeen dabarsa
bara natti dabe
Anaan na hinargatu
furguggeen nuu cabe
gad jedhanii jalabahuu
Mammaksa jedhamu
gaafuman dhagahuu
Battala yaadadhee
rakkoo bara hongee
Akkam nama godhu
rukuttaan forguggee
Mala gaarii kanatti
fayyadamuu qabee
Gugguufeen dabarsa
bara natti dabe
Anaan na hinargatu
furguggeen nuu cabe
Garuu, garuu waan hubadhe……
…lammii koo irra bu’a
furguggeen nadarbe
Barri tokko yoo tare
bara biraat dhufaa
Kiyya jiruun ta’ee
gad gugguufuu qofaa
Gadi jedhee gugguufee
jirachuun kun fafa
Akka saree ta’uuf,
eegeetu na hafaa……!!!
…lammii koo irra bu’a
furguggeen nadarbe
Barri tokko yoo tare
bara biraat dhufaa
Kiyya jiruun ta’ee
gad gugguufuu qofaa
Gadi jedhee gugguufee
jirachuun kun fafa
Akka saree ta’uuf,
eegeetu na hafaa……!!!
———————————————–
Kan Waleesse: Bokkuu Kallachaa
Hawaasti Oromoo Gooticha Oromoo, Inj. Tasfahuun Camadaa fi Ilmaan Oromoo Ajjeefaman Yaadatan
Hawaasti Oromoo Gooticha Oromoo, Inj. Tasfahuun Camadaa fi Ilmaan Oromoo Ajjeefaman Yaadatan
Posted by Tsegaye Hailu on 9/02/2013
Fulbaana 2, 2013 | Madda Oddu ABO
Konyaan ABO Victoria gooticha Oromoo mana hidhaa Wayyaanee keessatti ajjeefame, Injinar Tasfaahuun Camadaa, ilaalchisuun sagantaa yaadannoo mata duree “Oromiyaaf Haa Dubbannu” jedhu jalatti qopheesse; hawaasa Oromoo magaalaa Melbourne waliin marii gaggeeffate.
Sagantaa yaadannoo fi marii hawaasaa Fulbaana 1, 2013 waaree booda Galma Scientology magaalaa Melbourne keessatti gaggeeffame irratti gooticha Oromoo mana hidhaa wayyaanee keessatti ajjeefame, Inj.Tasfahuun Camadaa dabalatee, ilmaan Oromoo haala, yeroo fi bakkoota adda addaatti wareegaman yaadachiisuun ture.
Yaadannoo gaggeeffametti aansuun Ob. Bantii Oliiqaa Dura Taa’aan konyaa ABO kan VIC hirmaattota marichaa waamicha yeroo gabaabaa kana keessatti taasifame kabajanii miidhaan ummata keessanii isin quuqee asitti argamuu keessaniif hedduu galatoomaa erga jedhanii booda akeekni marichaa ibsaniiru.
Ob Bantiin akka ibsanitti akeekne sagantichaa ajjeefamuu goota Oromoo Injinar Tasfaahuun Camadaa, akkasumas Ummata Oromoo dhiyeenya kana Kofalee, Aniyyaa, Boorana, Karrayyuu, Walloo, Wallaga bahaa fi dhiyaatti, walumaagalatti guutuu Oromiyaa keessatti gahaa jiru balaaleffachuu dha.
“Kanuma waliin miidhaa, dararaa fi roorroo ummata keenya biyya keessaa fi kanneen baqatanii biyyoota ollaatti bahan irra gahaa jiru attamiin akka falmachuu qabnu, nuti warri biyya nagaa fi bilisa keessa jirru maal gochuu dandeenya? Attamii fi yoom?? kan jedhu irratti marii gaggeeffannee sagnataa hojii fuula duraa waliin akeekkachuuf,” jedhaniiru.
Miidhaa fi roorroo ummata Oromoo irra gahaa jiru ilaalchisuun kanneen raga bahan keessaa mana hidhaa Wayyaanee keessa Injinar Tasfaahun Camadaa waliin turtee dhiyeenya kana kan baate, Addee Lalisoo Wadaajoo akka ibsitetti roorro fi dararaa Ummata Oromoo irra gahaa jiru hedduu ulfaataa fi hamaa dha. “Miidhaa gahaa jiru jechootan ittiin ibsu hin qabu, hedduu hamaa fi sukkaneessaa dha,” kan jette Ad Laliseen, “haata’uutii hidhamtooti Oromoo hundi isaanii jajjaboo, abjuu boru wareegama ilmaan Oromoon ni bilisoomna jedhu abjootu malee hidhamtoota laafanii haamlee wal laaffisan argee hin beeku,” jechuun jabina hidhaa fi dararaa keessatti illee qaban addeessitee jirti.
“Addatti ammoo Tasfaahuun Camaadaa nama hunda keenya jajjabeessu, haamlee keenya haaromsu,“ Jabaadhaa! Kanas Irraa aanna, ni moonaa!” jedhee carraa nu arge hundatti nu jajjabeessuu, haamlee keenya eeguuf jedhee miidhaa fi dararaa isarra gahaa ture takkaa nama hin dubbanne, garuu ammoo amma mana murtii waliin nu geessaa turanitti dararaa irraa gahaa tureen miidhamni guddaan qaama isaa irraa akka mul’achaa ture, qobaatti baasanii kutaa dukkanaatti waan galchaniif galmee himannaa keenyaa Tasfaahun Camadaa waamamu illee nu waliin mana murtii akka hin dhaqne waan godhaniif haaromsa qalbiin keenya isa irraa argataa turre otoo dheebonnuu ani hiikamee ijoollee fi maatii koo dheebodhetti yommuun dabalamu gootichi Oromoo Iinjinar Tasfaahuun du’uu isaa yommuun dhagahu gadda guddaatu natti dhagahame jechuun raga baatee jirti.
“Gumaa gootota keenyaa kan baafnu, abdii fi hawwii wareegamtootaa fi hidhamtoota keenyaa kudhaammannee harka wal qabannee tokko ta’uun sirna wayyaanee cabsinee bilisummaa keenya yoo dhugoomse qofa,” kan jette Ad Laliseen, “sabni keenya maal gochuu akka qabuu fi danda’u waliin maryatee umurii sirna garboomsaa waan gabaabsu irratti bobba’uu qaba,” jechuun dhaamtee jirti.
Biyya Sudaan baqattummaan otuu jiraatuu ukkaamsamee mootummaa Wayyaaneetti dabarfamee kannamuun mana hidhaa maa’ikalaawwi keessatti dararamaa kan ture Ob. Fayisal Mahaammad gama isaatiin raga bahummaa kenne keessatti hidhaa fi hiraarsaan ulfaataan biyya keessaa fi biyya ollaa keessatti gahaa akka jiru mirkaneesse.
“Biyyuma Sudaan keessatti ji’a afuriif erga nu hidhanii booda harka, miilla fi ija keenya nu hidhanii karaa Matammaa Mootummaa Itoophiyaatti nu darbatame ; sana boodan Tasfaahun Camadaa fa’aa Maa’ikalaawiitti arge,” kan jedhe Ob Fayisal, “dararaan mana hidhaatti ilmaan Oromoo irra gahu yaadachuunuu mata isaatiinuu waan nama dhukkubsuuf jechaan ibsuun natti ulfaata,,” jedhee jira.
“Haa ta’u malee hidhamtoonni Oromoo akkuma Obboleettiin koo Laliseen jettee takkaa hamlee kutatanii hin beekan,” kan jedhe Ob Fayisal, yeroo mana hidhaa san keessaa bilisaan isa gadhiisan dhaamsa Tasfaahuun isatti hime deebisee ummataaf ibsee jira.
“Warri har’a shororkeessitoota jedhanii hidhanii nu dararaa jiran kaleessa “Wanbadee” jedhamanii waamamaa akka turan haa yaadannu, Barri ni dabartii, Haqaa fi mirga keenya falmachuu irratti haa Jabaannu!” akka jedhe kan hime Ob Fayisal, gumaa gootowwan keenyaa baasuuf dhaamsa nuuf dhaamanii darban qalbeeffannee Wayyaanee qawween malee aangoo gadhiisuuf hin jirreef garaa laafuu dhiifnee tokkummaan dhaaba qabnu ABO fi WBO haa jabeeffannu jechuun dhaamaniiru.
Qindeessaa Gurmuu Tumsa Oromoo kan Australia Ob. Maaramaa Quufii: marii kana irratti dhiittaa mirga dhala namaa Ummata Oromoo irra gahaa turee fi jiru addunyaan akka beekee ummata Oromoof gurra kennu hojiilee jajjabduu hojjachaa akka jiru ibsan.
Ibsootaa fi odeeffannooleen OSGAn mootummoota Addunyaa fi “NGO” mootummaa Itophiyaa irratti dhiibbaa gochuu danda’an maraaf dabarsaa turee jiru hedduu ta’an illee har’a hunda kan caalu ragaa ijaa Addee Lalisee fi ob. Fayisal nuuf ibsan arganneerra. Miidhaa fi dararaa, roorroo fi Cunqursaa Ummata Oromoo irra gahaa turee fi jiru ibsuuf ragaan kana caala barbaadamu hin jiru.
Cunqursaa, gabrummaa, dararaa fi rorroo ummata Oromoo irra gahaa jiru, hunduu miidhaadha. Akka sabaatti yoo ilaallu kan hunda caala nu dhukkubsu alagaan qee keenya irratti nutty roorrisuudha. Roorro kana hambisuuf Sabummaa keenya haa jabeeffannu, Oromummaa keenya ijaaruu irratti haa jabaannu! jechuun dhaamaniiru.
ABO bakka bu’uun marii kana irratti argamuun miidhaa fi dararaa, ajjeechaa fi roorroo Ummata Oromoo irra gahaa jiru kana qolachuuf hojiilee jajjaboo ABO hojjataa turee fi jiru kan ibsan MGS ABO fi gaafatamaan BBOA Ob. Gaashuu Lammeessaa turan.
Ibsa isaanii kana keessatti diddaa Ummatni Oromoo Habashoota irratti bara Minilikii kaasee agarsiisaa ture; Diddaa gaggeeffamaa turee fi jiru kana keessatti wareegamni gootowwanii fi hayyoota Oromoo hedduu akka ta’e yaadachiisan. Ficiloota Ummanno Oromoo bifa fi haala adda addaatiin gaggeessaa ture qindeessee Jaarmayaa Siyaasaa ititaatti kan jijjiire ABO, guyyaa hundeeffame irraa kaasee qabsoo hidhannoo, siyaasaa fi kan dipilomaasii qindeessee wareegama gurgurdaan injifannoolee cuccululuqoof duubatti deebi’uu hin dandeenye galmeesseera.
Qabsoon keenya jabaataa deemuu irraa diinni keenya Wayyaaneen yaaddoo guddaa waan qabduuf Ummata Oromoo Abdii kutachiisuuf miidhaan geessisaa jirtuus hedduu jabaachaa akka jirus ABO raga qabu irraa sirriitti hubata.
Akkuma fakkeenyaatti Wagguma tokkicha kana keessatti ABOtti hidhata qabdu sababa jedhu itti moggaafamee barattoonni Oromoo hidhaman kan galmeen dhaabaa beeku 497, Barsiiftonni 362, Qonnaan Bultoonni, hojjsttoonni, kanneen jiruu dhuunfaan jiraatan 1,757 akka ta’an ibsuun, lakkoofsi kun kan caasaan dhaabaa quba qabaatee gabaasee fi dhaabni ibsa itti baase qofa akka ta’e, baadiyyaalee Oromiyaa keessatti ajjeechaa, reebichaa fi hidhaa Ummata oromoo irra gahu ammoo lakkoofne akka bira gahuu hin dandeenye, kanneen hojii irraa har’aman, baruumsa irraa ari’amanis baayyina isaanii irraa as irratti akka hi ibsamne addeessan.
Kanuma waliin jedhan Ob. Gaashuun hordoftoonni Amantii Musiliimaa guyyaa guyyaan FF keessatti mirgi amantii isaanii akka kabajamuuf hiriira bahanii gaafachaa jiru, hoggantoota isaanii malee kan hidhame hin jiru, Habashoonni guutuu biyyaatti hiriira Mormii gaggeessaa jiru, kan isaan hidhu hin jiru.
Isilaamoonni Oromoo Asaasaa irratti, Kofalee irratti Wallo irratti, Anfilloo irratti hiriira bahu jedhamee waan yaadame qofaaf maaliif rasaasaan simataman? Yakki Ummata Oromoo Aniyyaa irra gahe, kan Karrayyuu irra gahe, kan Boorana irra gahe lakkofnee kan keessaa baanu hin ta’u.
ABO miidhaa fi dararaa kana hunda hambisuun kan danda’amu hojii fi qabsoodhaan jedhee qabsoo hidhannoo, siyaasaa fi kan dipilomaasii qindeessuun yeroo kamuu caala jabaatee hojjataa jira. Miidhaa Ummata keenya irra gahaa jiru raga guutuu waliin ibsoota adda akka dhaabaatti bahutti qabsiisee addunyaa fi Ummata Oromoo beeksisaa jira. Kun qofti gahaa miti. Mirtiin isaa Ummata Oromoo harka jira. Gabrummaa baadhee bara baraan hidhii xuuxuu ykn Sirna Wayyaanee hundeen buqqisuuf hojii ABO hojjataa jiru tumsee himneessuun galii QBO dhiyeessuu keessaa qooda fudhachuu fi dhiisuu kan jedhu murteeffachuun, kan Ummata Oromooti. Ummatni Oromoo of gaafachuu qaba jedhaniiru.
Marii kana irratti walaloon Qaallitti dubbadhu jedhu miidhaa fi dararaa akkasumas ajjeechaa mana hidhaa Qaallittii keessatti gaggeeffamaa turee fi jiru qalbeeffachiisu dargaggoo Aluulaa Moosisaan dhiyaate qalbii hawaasaa kan harkise ture.
Hirmaattota irraas yaadonni bilchaataa fi ijaaraan dhiyaatan ABO dhugumatti qabsootti akka jiru nu caala diinni raga bahaa jira. Qabsicha keessaa ala of baafnee ususuu dhiifnee ABO jabeessuu qabna. Hojiileen akka hawaasaatti hojjannu amma Jaarmayaa siyaasaa jabaa hin qabaannetti bilisummaan hawwinuun nu hin gahu.
Kanaaf dhaaba qabnu ABO, Waraana guddaa qabnu WBO jabeessuuf haa murteeffannu.
Hidhannoon keenya guddaan tokkummaa keenya. Hidhannoo keenya kana jabeeffachuun qaawwa diinni ittiin nu seenu hunda cufachuu qabna. Ijaaramuu, Oromummaan wal jaalachuu, wal guddisuu, wal jala deemuu, wal amantaa keenya haa gabbifannu,
Sagalee Ummata keenyaa haa dhageessifnu, sagalee Ummataa fi qabsoo keenyaa ol kaasuuf hawaasa Oromoo addunyaa guutuu keessa faffacaanee jiraannu qindoomina akka qabaannuuf akka irratti hojjatamu.
“Media” jabaa kan Oromoo fi Oromummaa irratti hojjatu haa horannu, hogeeyyonni hojii kana qindeessuu irratti, hawaasni Oromoo bal’aan ammoo waan danda’u gumaachuuf akka of qopheessinu
Kana booda laafina keenya irratti dhiifnee jabina keenya irratti akka xiyyeeffannu! Fi kkf dhimmoota jajjaboo QBO humneessan dhiyeessuun qaamota dhimmi ilaalutti akeekuun haamlee fi fuula xiiqii gumaa gootowwan keenyaa baasuuf gah
“Sammuun bilisoomnee, qaaman of bilisoomsuutu nu afee jira”
Qabsoon mirgaa fi bilisummaa keenya goonfachuuf itti jirru yeroo ammaa sadarkaa duubatti deebi’uu hin dandeenye irra gahee jira. keessumaa qabsoon Oromoo bara dheeraaf taasifamaa ture dhaloota haarawaa itti guddifatee jira. kana booda dhimma qabsoo bilisummaa Oromoo itti gaafatama kan qabu, nama dhuunfaa, garee murta’e ykn dhaaba siyaasaa tokko duwwaa otoo hin taane dhimma sabaa ta’ee jira. kun mataa isaatiin injifannoo guddaa dha.
Qabsoon waggoota dheeraaf taasifamaa turee fi haarsaa guddaa gaafate, injifannoo dhaloota ammaa jiru dhaalchisee jira. garbummaa bara dheeraa Oromoo irra ture of irraa buusuuf bu’aa bahii heddu gaafata. Sabni bilisummaa isaaf falmu yeroo hunda daandiin qabsoo isaa irratti gufuleen heddu ni baayyatu. Gufulee qabsoo keessatti baayyatan keessaa kan diinni namatti tolchu irra kan qabsa’onni bilisummaaf falman wal irratti tolchantu bakka guddaa qaba. qabsaa’ota gidduutti tasgabbii yaadaa, tokkummaa, tumsaa fi wal hubannoo dhabuun yeroo hunda mooraa diinaa jabeessa. Kan qabsoo keenyas mudate kanuma. Kun ammoo qaamuma qabsoo ti. Adeemsa keessa wal hubachaa fi kan darbe irraa barachaa deemuun dirqama qabsa’otaa ti.
Keessumaa hoogganootiin siyaasaa haala qabsoon keessa darbee fi egeree sabaaf qabu garaa qulqulluun irraa barachaa fi wal hubachiisaa deemuun dirqama ta’a. dhalooti kaleessaa kan isa irraa eegamu dalagee jira. ardha akka kaleessatti yaaduuf siyaasa keessatti bakka olanaana hin qabu. dhalooti haarawaan akka isaaf aanja’uu fi sirna bittaa garbummaa jalaa bahutti yaaduun dirqama ta’a. kanaaf dhalooti haarawaan akka kaleessatti yaaduu qaba jennee komachuu ykn garasitti akka luuca’u dhama’uun yeroo fixuu fi garbummaa of irra bubbulchuun ala fayidaa hin qabu. kanaaf dhalooti kaleessaa galateeffatamee dhalooti haarawaan amma jiru eebbifamuu qaba. kana gochuuf dhaabbileen siyaasaa mirgaa fi bilisummaa Oromoof falman hunduu of amansiisuu qabu.
Waltajjiin amma irra jirru kun yeroo kamuu caala dhimma Oromoo irratti fala yeroo waloodhaan itti barbaannuu dha. kaayyoon ykn galiin dhaabbilee siyaasa Oromoo garaa garummaa qabaatus garuu waliin mari’atanii daran mooraa qabsoo bilisummaa Oromoo gabbisuu fi tasgabbeessuun ni danda’ama. Namni yeroo hunda waliin mari’achuuf qophii ta’e wal irraa baraa fi dadhabbina jiru waloon irra aanaa deema. Aadaan kun gabbachuu qaba. kan koo malee kan jedhu yeroof bulcfachuun gaaffii waltajjii yeroo ti. Qabsoon bilisummaa haarsaa lubbuu duwwaa otoo hin taane haarsaa waliin mari’achuu, Waliif dhiisuu, ilaa fi ilaamee, kabajaa dhuunfaa dura dhimma qabsoo dursuu fi maree roga hundaa gochuu gaafata. Kun haarsaa akka salphaatti dhufu miti. Keessumaa hoogganootiin of irratti murteessuun dirqama ta’a. dhaloota haarawaatti qabsoo eebbaan dabarsuuf haarsaa nama gaafata. Haarsaa bifa kanaa kaffaluuf yeroo dheeraa nama gaafata. Haarsaa lubbuu kennuuf garuu sakondii laka’amuu hin dandeenye nama gaafata. Kanaaf garbummaa nurra jiru jalaa bahuuf haarsaa yeroo dheeraa nama gaafatu kaffaluuf qophii ta’uun murteessa dha.
Keessumaa qabsoon ABO bara dheeraaf taasisaa ture injifannoo guddaa galmeessisee jira. injifannoo argaman keessaa inni guddaan Oromoon akka sammuun bilisoomu taasisee jira. sammuun bilisoomuun yeroo dheeraa nutti fudhatee jira. ummati Oromoo akka Oromootti sammuun bilisoomuuf haarsaa ilamaan Oromoo qaqalii gaafatee jira. jagnoota keenya kan akka General Taaddasaa Birruu, general Waaqoo Guutuu, Elemoo Qilxuu Jaraa Abbagadaa fi jaallan xurree qabsoo saaqan eddu itti wareegamanii jiru. Wareegamni isaanii oromummaa nugoonfachiisee jira. yeroo ammaa Oromoo ta’ee oromummaa isaatti kan hin boonnee fi ani Oromoo dha ofiin hin jenne yoo jiraate lakkoofsa keessa kan galu miti. Oromoo ta’ee mooraa qabsoo keessatti haa irmaatuu, haa dhiisuu dhimma Oromoof kan hin quuqamnee fi gochaa diinaa kan hin hubanne hin jiru. Namoota dhuunfaa garaaf bulaniin ala dhimma Oromoo irratti Oromoon harka sagaltaamaa ol ta’u sammuun bilisoomee jira. kun injifannoo ABOn galmeesse keessaa isa olaanaa dha. injifannoo kana argamsiisuuf yeroo dheeraa fi haarsaa qaqalii fudhatee jira. tarii injifannoo sammuu bilisoomsuu amma goonfanne kana, bifa shaffisaa ta’een argachuuf adeemsa keessatti gufuulee edduu dursinee irra darbuu qabnu yeroon irra darbuu dhabuun keenya yeroo dheeressee jira.
Amma garbummaa sammuu jalaa bilisoomnee jirra. Kan nu afee jiruu fi ammas qabsoo dheertuu nugaafachaa kan jiru qaama keenya bilisoomsuu dadhabuu keenya. Qaamni keenya ammas garbummaa keessa jira. kun fuula qabsoo haarawaa dha. dhaloonni amma jiru qabsoo sammuu bilisoomsuu otoo hin taane qabsoo qaamaan bilisoomuu ti. Qaama keenya sammuu keenyatti dabaluu qabna. Kun amna guddaa nugaafachuuf deema. Kana gochuuf bilchinaa fi beekumsa guddaa ilmaan Oromoo mara gaafata. Abbootii siyaasaa Oromoo hunda gaafata. Kanaaf sammuun bilisoomnee qaaman garbummaa keesaatti hafuun keenya hunda keenyaaf gaaffii yeroo ti.
Qaama keenya garbummaa jalaa baasuuf hunda dura maree tokko kan biraa mo’achuuf otoo hin taane waloon mo’achuuf nudandeessisan gochuu qabna. Dhaabbileen siyaasaa Oromoo, jaarmiyaan hawaasa Oromoo, beektotiin. Dargaggoo fi jaalattootiin qabsoo Oromoo hundi al duree tokko maree ilaa fi ilaameedhaan mari’achuun murteessaa dha. baayyina keenya gara humnaatti jijjiruuf kun hunda dursuu qaba. maree mala gara garaa of keessaa qabu bilchinaan gaggeessuun ni danda’ama. Maree walitti baquu, wal tumsuu, adda waliin uummachuu kabajaa fi wal ubannoo waliif kennuu, dhiifama waliif gochuu fi kkf gochuun ni danda’ama. Kana gochuuf garuu olala diiggaa fi kan koo malee kan biraa bakka hin qabu jechuu keessaa bahuu qabna.
Qaama keenya garbummaa jalaa baasuuf hunda dura maree tokko kan biraa mo’achuuf otoo hin taane waloon mo’achuuf nudandeessisan gochuu qabna. Dhaabbileen siyaasaa Oromoo, jaarmiyaan hawaasa Oromoo, beektotiin. Dargaggoo fi jaalattootiin qabsoo Oromoo hundi al duree tokko maree ilaa fi ilaameedhaan mari’achuun murteessaa dha. baayyina keenya gara humnaatti jijjiruuf kun hunda dursuu qaba. maree mala gara garaa of keessaa qabu bilchinaan gaggeessuun ni danda’ama. Maree walitti baquu, wal tumsuu, adda waliin uummachuu kabajaa fi wal ubannoo waliif kennuu, dhiifama waliif gochuu fi kkf gochuun ni danda’ama. Kana gochuuf garuu olala diiggaa fi kan koo malee kan biraa bakka hin qabu jechuu keessaa bahuu qabna.
Mooraa qabsoo bilisummaa Oromoo tasgabbeessuu fi injifannoo nu aftee jirtu goonfachuuf haarsaa akka nama dhuunfattis ta’ee akka dhaaba siyaasaatti nu gaafatu kaffaluuf qaphii ta’uu qabna. Diinni keenya yeroo kamuu caala yeroo tumsa waloo uummatee , bilisummaa nu afte akka hin goonfanne nu tolchaa jirutti nuti diina keenya caallee argamuu qabna. Diina keenya injifachuuf hunda dura keessa keenya mo’achuun murteessaa dha. diinni keenya rakkoo keessa keenyaatti dhimma bahee garbummaa jala nu bubbulchaa jira. kanaaf diina keenya caallee argumuun hunda dursuu qaba. ABOn akkuma muldhata isaa keessatti ifatti kaayyatee jiru, gabrummaa jalaa bahuuf baayyina keenya gara humnaatti jijjiruu qabna kan jedhuu dha. baayyina keenya gara humnaatti jijjiruuf ammoo dhimma dhuunfaa fi garee dura dhimma sabaa dursuun dirqama. Tokkummaa fi wal tumsi dhufuu qabu dhimma sabaa fi egeree qabsoo Oromoo irratti ta’uu qaba. muldhataa fi ilaalcha galii siyaasaa tokko qabu jalatti ta’uu qaba. wal hubannoon ilaalcha siyaasaa irratti hin hundoofne hundee hin qabu. kanaaf jecha ABOn akkuma muldhata isaa keessatti ifa godhe, tokkummaa Oromoo ilaalcha siyaasaa irratti hunda’ee fi mooraa qabsoo Oromoo irraa diina haphisuuf mala qabsoo hundaatti gargaaramuu qabna. Daandii jijjiramaa ABOn qabatee jirus kallattii Oromoo humneessuu ti. Oromoo humneessuu keessatti dhaabbilee siyaasaas ta’ee qaamota hawaasaa Oromoo wajjin akkuma kana duraa ABOn mamii tokko malee ni hojata.
Injifannoon Ummata Oromoof.
Camadaa Hundee
camadaa@gmail.com
camadaa@gmail.com
Subscribe to: Posts (Atom)


text:
Saturday, September 14, 2013
Ambo Micro College Keessaa Barachaa Kanneen Turan Barattooti Oromoo Lama Bakka Buuteen Isaan Dhabme.
Sochii warraaqsa Bilisummaa fi Dimokraasiif dargaggoonnii fi barattooti Oromoo deemsisaa turan waliin kan wal qabate yeroo adda addaatti mootummaa Wayyaaneen doorisifamaa kanneen turan barattooti Oromoo hordoffii tikni diinaa yeroo gara garaa irratti taasiseen tureen ,barattooti Oromo lama Mesgene Dhimmaa fi Ababu Dhimmaa Baayyisaa kanneen jedhaman Hagayya 07,2013 irraa eegalee Kolleejjii barataa turan keessaa bakka buuteen isaanii dhabamuu gabaasi Qeerroo Ambo irraa addeessa.
Haalli kun kan yaaddesse qeerroon nanneen hidhaa naannoo Amboo fi bakkoota biro keessatti iyyaafachiisaa akka jiru dhaamsi dhaqabe beeksisa.
Kana maleen mootummaan Wayyaanee yaaddoo barruuleen warraaqsaa bakkoota adda addatti maxxanfamaa fi raabsamaa jiru irraa kan ka’e godina Ilu-Abbaa Booraa magaalaa Baddallee keessatti humna waraanaa fi tikaa heddummeessuun dabballooti ABO magaala kana seenaniiru sababa jedhuun bufata adda addaa fi bakka oolmaa dargaggootaa sakata’aa akka jiru Qeerroon godhina kanaa gabaasa.
=>qeerroo
Subscribe to: Post Comments (Atom)


text:
Uummanni godhina addaa naannoo Finfinnee jiraatu bishaan summaawaan miidhamaa jiru.
Posted by Madda Walaabuu Press on 9/10/2013
Qeerroo
BU’AA OROMIYAAN FINFINNEE IRRAA ARGATTE, Uummatni godina addaa Finfinnee jiraatan sababa xurii Finfinnee irraa gadi yaa’u hanqinna bishaan qulqulluutiin rakkachaa jiraachuun beekama.
Itti gaafatamaan waajjira Bishaan Albuuda fi inarjii godina addaa Finfinnee Obbo Maatiwoos Alamu akka jedhanitti aanota Finfinnee marsanii jiraatan keessaa aanaa Muloo qofaatu bishaan qulqulluu argachaa jira. Warri kaan garuu xurini
Finfinnee irraa gadi yaa’u waan bishaan faaleef bishaan qulqulluu dhabaniii rakkachaa jiru jedhaniiru. Bishaan boollaa yoo qotames bishaa summaa’aa waan taeef rakkoon guddaa mudachaa jira jedhaniiru. Fakkeenyaaf aanaa Aqaaqiitti gandoota 14 keessatti bishaan boolla gadi fagoo yoo tae malee bishaan qulqulluu hinjiru. Kun bu’aa Oromiyaan Finfinnee irraa argattedha.
BU’AA OROMIYAAN FINFINNEE IRRAA ARGATTE, Uummatni godina addaa Finfinnee jiraatan sababa xurii Finfinnee irraa gadi yaa’u hanqinna bishaan qulqulluutiin rakkachaa jiraachuun beekama.
Itti gaafatamaan waajjira Bishaan Albuuda fi inarjii godina addaa Finfinnee Obbo Maatiwoos Alamu akka jedhanitti aanota Finfinnee marsanii jiraatan keessaa aanaa Muloo qofaatu bishaan qulqulluu argachaa jira. Warri kaan garuu xurini
Finfinnee irraa gadi yaa’u waan bishaan faaleef bishaan qulqulluu dhabaniii rakkachaa jiru jedhaniiru. Bishaan boollaa yoo qotames bishaa summaa’aa waan taeef rakkoon guddaa mudachaa jira jedhaniiru. Fakkeenyaaf aanaa Aqaaqiitti gandoota 14 keessatti bishaan boolla gadi fagoo yoo tae malee bishaan qulqulluu hinjiru. Kun bu’aa Oromiyaan Finfinnee irraa argattedha.
Subscribe to: Post Comments (Atom)


text:
Yaa’iin Idilee Caffee Oromiyaa geggeeffamaa jira
-
- font size decrease font size increase font size
Finfinnee, Adoolessa 11, 2008 Gaaffilee misoomaa fi bulchiinsa gaarii uummatichi kaasee deebii kennuuf miseensonni mana-marichaa hojii to’annoo fi hordoffii isaanii cimsanii akka itti fufan Af-yaa’iin Caffee Oromiyaa hubachiisan.
Barri Yaa’iin Idilee 4ffaa waggaa 1ffaa Bara Hojii 5ffaa Caffee Oromiyaa Kaleessa Magaalaa Adaamaatti jalqabameera.
Ay-yaa’iin Caffee Oromiyaa Obbo Lammaa Magarsaa baniinsa yaa’ichaa irratti akka ibsanitti miseensonni mana-marichaa qaama raawwachiisaa hordofuunii fi too’achuun itti-gaafatamummaa uummataan itti-kenname gahumsaan bahachuu qabu.
Gaaffileen misoomaa fi bulchiinsa gaarii uummati naannichaa sadarkaa sadarkaan kaase deebii bu’uuraa akka argatanii fi nagaan bu’e waaraan akka mirkanaa’uuf miseensonni gaheesaanii bahachuu akka qaban hubachiisaniiru.
Yaa’ichi raawwii hojii 2008 fi karoora ka’umsaa bara 2009 kan gamaggamu yoo ta’u, raawwii hojii manni-murtii waliigalaa fi waajjira ooditii muummee naannichaa fi karoora isaanii waggaa dhufuurratti nimari’ata.
Dabalataanis bajata naannichaa bara 2009 dabalatee muudamoota fi labsiiwwanii gara-garaa irratti gadi-fageenyaan mari’achuun niraggaasa jedhamee akka eegamu kan gabaase Tajaajila Oduu Itiyoophiyaati.(FBC)


text:
Wednesday, 4 March 2015
QEERROO: Mootummaan Wayyaanee Olola Siyaasaaf Jecha Baadiyaalee Oromiyaa Keessaa Shamarran Ykn Haadhotii Leenjii Guyyaa Sadii Kennuuf Adaamaa Keessatti Walitti Qabaa Jira
Gabaasa Qeerroo Adaamaa Bitootessa 3, 2015
Har’a Bitootessa 3, 2015 irraa kaasee Mootummaan Wayyaanee karoora Shamarran haadhoolii godinoota Oromiyaa gandoota adda addaa irraa walitti qabuun Adaamaa galma abbaa gadaa keessatti maqaa leenjii Shamarranii jedhuun Bitootessa 3, 2015 walitti qabaa jira.
Akka gabaasi Qeerroo Adaamaa irraa addeessutti ergamtooti Wayyaanee OPDO gariin kan durfamu leenjiin kun kan kaayyeffatee ka’ee fi qabxiileen marii dhihaatee jiru:-
1. Bakki hundeeffama dhaaba OPDO dirree darraa otoo hin taane dirree Adeet ta’uu;
2. Filmaata bara kanaa gufuu tokko malee mo’achuu akka qabamuuf qoodi shamarran kennan guuddaa ta’uu;
3. Waayee Master Plan Finfinnee fi gaaffii lafaa qotee bulaan kaasu seeraan waan isa gaafachiisuuf shamarran qonnaan bultoota akka gorsan;
4. Magaalaa fi Baadiyyaa keessatti dargaggoonni Oromoo mootummaaf waan hin abboomamneef harmootiin ykn shamarran dargaggoota Oromoo akka gorsanii fi mootummaa irratti kaka’uu irraa akka dhaaban.
Leenjiin Haadhotii ykn Shammaranii kun Adaamaa galma Abbaa Gadaa keessatti guyyaa sadiif kan turu ta’uu gabaasi Qeerroo addeessa.
Bakka walgahii kanaatti ulaagaan shamarran baadiyyaa irraa gara leejichaa dhufan kan uffachuu qaban keessaa T-shirti mallattoo kanniisaa qabu ta’uu qaba. Kunis hirmaattota walgahichaaf raabsamee jira.
Subscribe to: Post Comments (Atom)


text:
Kutaa 1ffaa Duubisuuf Addana Tuqaa
Gufuu qabsoo bilisummaa Oromootti baayyachaa jiruuf falli tokkichi, Oromoo fi Oromoon hojii manaa keenya sirnaan dalaguun, kan beellama itti qabannu miti. Keessumaa dhaabbileen siyaasaa:- [Kutaa 2ffaa]
Posted by MADDA WALAABUU PRESS on 2/18/2015
Gurraandhala 18, 2015 | Camadaa Hundee* Irraa | Gadaa.com
Barruu kutaa tokkoffaa keessatti Oromoon humna taanu malee, haqa keenya goonfachuu akka hin dandeenyee fi kana gochuuf ofirratti hirkannoo dhugaa huummachuu akka qabnu tuquu yaalee jira. Ofirratti hirkannoo keenya jabeessuuf hojii manaa keenya akka Oromootti adda baafnee raawwachuu akka qabnu tutuqeera.
Humna ta’anii jabaachuun kan dhufu, yoo ijaaramnii dha. Ijaarsi bakka hin jirretti humna ta’uun hin jiru. Humna ta’uu qabna yeroo jedhamu qawwee hidhachuu duwwaatti namootiin ilaalan ni jiru. Dhugaadha hidhachuun kan humna nama taasisan keessaa isa tokkoo dha. Garuu ummata ijaarametu hidhatee mirga isaaf falmata. Kan ijaarsa cimaa hin qabne qawwee amma fedhe itti tuulanis bu’a qabeessa hin ta’u. Kan darbe irraa barachuu kan nu barbaachisu keessaa dhimma isa ijoo dha. Qawween dhabamee otoo hin taane, ijaarsa qawwee hidhachuu danda’u uumuu dadhabuu keenyaa dha. Kanaaf humna kan nu taasisu inni guddaan ijaaramuu dha.
Asi irratti jala muramee ka’uu kan qabu ijaarsi hooggansa siyaasaa wajjin kan dhufuu dha. Dureen qabsoo sabaa, hooggansa haala guddina siyaasaa wajjin hin tarkaanfanne madda rakkoo ta’a. Hoogganni asirratti murteessaa ta’ee dhufa. Hoogganni waanta bakka qabatanii taa’niif ykn muudamaniif kan badhaafaman miti. Hoogganummaan turmaata qabsoo keessatti lakkawwachuun kan dhaalamu miti ykn kennaa gosaan, naannoon, wal beekumsaan itti argamu miti. Hoogganni gochaa dha. Hogganni guddina qabsoo gara fuunduraatti tarkaanfachiisuu dandahuu dha. Hoogganni murtee murteessuu dandahuu dha. Murtee murteesseef itti bahi isaa fafas ta’ee mishooma fiduuf, itti gaafatama fudhachuu dandahuu dha. Hoogganni waa murteessuu irra of qusatee yeroo haalli wahii jijjiramuu jennee turre jedhee kan namatti malaakamu miti. Haala uumee, haala hoogganuu dandahuutu hooggana jechisiisa. Hoogganni dhaloota angafa irraa gara dhaloota harawaatti yeroon dabarfamaa deemuu danda’uu fi dhalooti haarawaan deeggaraa otoo hin taane, hoogganaa qabsoo ta’ee akka gahee isaa taphatu mamii tokko malee hirmaachisuu dandahuu dha. Kanaaf ijaarsa bu’a qabeessaa fi Oromoo akka Oromootti humneessu argamsiisuuf hoogganni murteessaa dha. Hoogganni qabsoo siyaasa Oromoo tarsimoo fi toftaan qabsoo keenyaa maal ta’uu qaba jedhee isaaf kan malu ijaarsa bu’a qabeessa qabaachuu qaba. Kanaaf jecha hojiin manaa keenya inni guddaan isa kana kana gochuu danda’uu qabna. Gochuufis humnaa fi amilee itti qabna. Garuu murteeffachuun ammas nu harka jira. Kanaaf hanqinoota karaa kanaan jiran otoo irra hin dibiin hiikkachuun akka sabaatti humna nutaasisa. Alagaan kan nuti roorrisuuf ijaarsa jabaa hundeen jijjirama fiduu malu qabaachuu dhabuu keenya hubatee ti. Kanaaf hanqina qabnu hubannee fala bu’uraa barbaaduun murteessaa dha. Ijaarsa lafarratti muldhatu duwwaatu fala ta’a.
Gufuun qabsoo inni guddaan tokko ijaarsa humna nutaasisu dhabuu keenya irraa kan madde, ummata wayyaba , qabeenya wayyaba, lafa tarsiimoo taanee otoo jirruu nutti roorrifamaa jira. Angawaan TPLF ABBAAY TSAHAAYYEE kan inni akka sabaatti tuffii nuuf qabu qaanii tokko malee (“ልክ አስገባናቸዉ አሁንም ልክ እናስገባቸዋለን”) kan nuun jedheef ijaarsa jabaa qabaannee humna ta’uu dhabuu keenya sirriitti hubatee ti. Saba bicuu ta’anii ijaarsa jabaa qabaachuun isaanii ummata wayyaba garuu kan ijaarsa cimaa hin qabaanne yeroo argan, afaan nutti haqatan. Kanaaf duuti keenya, TPLF biratti du’a saree ti. Namni keenya ergamaaf malee mirga isaaf akka hin falmachuu hin dandeenye miirri TPLF itti himee jira. Sababni ABBAAY TSAHAAYYEE akkuma sirnoota isa dura turanii afaan nutti haqateef OPDO salphina uuffatee ummata guddaa salphisiisaa jirtu waanta of cinaatti argaa jiruuf. Amma namni sareef kabajaa kennuuf illee OPDOf kennuu didee waltajjii irratti salphise. Kun akka Namtichi TPLF yaadee dubbate kanatti kan mataa gadi nucabsu otoo hin taane, daran akka jabaannee qabsoo keenya gara humna ta’uutti jijjirru nu akeeka. Kanaaf hojii manaa keenya guddaa kana yeroon xumurachuu qabna. Hanqinoota qabnu otooo irra hin dibiin dirreetti baafnee furachuu qabna. Ijaarsa keenyaaf dhimmoota danqaa nutti ta’anii jiran ifatti dubbannee fala itti kennuu qabna.
Hojii manaa keenya isa sadaffaa barruu itti aanu keessatti dhiheessuuu yaala.
========================================================================
** Camadaa Hundee: camadaa@gmail.com
Subscribe to: Post Comments (Atom)


text:
Umaan bari’uuf yennaa jedhu, dukkana hamaa umuun isaa namaan mari’atee miti. Hiikkaa Umaa isaa waan beekuuf kana tolche. Dhalli namaa, keessattu abbootiin keenya, adeemsa Uumamaa kana ilaalanii , mammaaksa irraa tolfatan. Dhalooti har’aa waan meeqa baratee jiru, dhaloota itti aanuuf waan mammaakee ol-keewwate hanga har’atti hin dhageenye. Hin dubbisnees. Kan dubbisnuu fi dhageenyu, waan akaakilee isaanii irraa hin argiin eessaa akka fidan hin beeku wayita wal irratti yaalan guyyuu argaa fi dhaga’aa jirra. Kun anaaf, dukkana barii jalaa sanaan wal natti fakkaata. dukkana barii keessa wal hin argan. Wal bira dhaabbatanii wal dhaban. Warruma wal beekutu Wal wallaala. Dheeraan gabaabbatee, gabaabaan dheerate nutti mul’ata. Lubbuun nu qabdee yennaa nu mankaraarsitu, waan fedhe haa dhufu jennee kan murteeffannun, hariitiin barii arguuf jarjarra. Garuu adeemsa Umamaa kana eenyullee asi butus ta’u achi butu hin danda’u. Guyyuu irra utaalaa kan deemnu, dukkana barii jalaan, guggufannee kukkufna. Walitti iyyina. Harki bakka afaanii wallaalee karaan itti dheerata. Dhiphuu kana gabaabsuuf jecha ykn Of baraaruuf jecha, isa kaan takaalu fi karaa qaxxaamuraa barbaachutti ceena. Yeroo kana wal-mari’achuu irra haxxee walitti hidhuun dhufa. Ani qofti dukkana hamaa kana keessa haa dabru malee obboleessikoo boolla haa lixu jennee, ofittummaan gulufna. dukkanni barii garuu, hammeenya isa yaadefis, qulqullummaan kan yaadeefis tokkuma. Lameenu wayita bari’u kan harka isaanii akka argatan beekaaf, yeroo isaatti bari’ee, tokkof gammachuu isa kaaniif gadda uuma. Kan dukkana hamaa kana gara bariitti geessu, Umama obsaan eeggachuu jedhee kan ittii ciche ammo yeroo isaa eeggachuu barbaada. Gaggalagaluus hin yaadu. daandii ganamaa badus, tolus jedhee qabatee tarkaanfata.
Inni dukkana dabruuf obsa dhabee, torba gaggalagalaa bulee, barii inni barbaadu wayita dhuftu, ijaanu hin arguu irribatu isa fudhata. ammas wayita irriibaa ka’uu dukkanni biraa itti dhihaatera. Ammas mala dukkana kana achi butuuf barbaada. Kana booda adeemsa isaa keessaa ba’ee, yaaduma afaan hanga funyaaniin lammii isaan ykn hawaasa isaan walitti bu’uu eegala. Amma yeroon keessa jirru kana natti fakkaata.
Qabsoon Oromoo waggoota 10n dabranii adeemsa kanaan qoramaa jiraatee, waan ifatti ba’uuf deemu jiraachuu argaa jirra. Namoonni hedduun, Qabsoon Oromoo gurmuu tokko jalatti deebi’u hafuu irraa ,ykn yeroo fudhate jedhanii, hedduu kan yaadda’aa, aaraa jiraatan guyyuu argaa jirra. Ani garuu akkan yaadutti , odoo akka gaaritti gurmoofnee, waan yaannu ahundumaa qabaannee, Bilisummaa nuuti hawwinu sana bira ni geenya turre? kan jedhu anaaf gaaffiidha.deebiin kiyya ifadha. Bilisummaa hawwinu sana bira hin geenyudha. Amma wanni argaa if dhaga’aa jirru garuu waan kana ni qajeelacha jedheen amana. Adeemsi amma qabsoo ummata keenyaa keessatti akka gaarittis ta’ee akka fafaatti argaa jirru, arguu fi ittiin qoramanii kufanii ka’uun dirqiidhan jedhee amana. hanqina jennee ammi argaa jirru kun hundi, hegaree keenyaaf bu’ura. miidhamuu keenya irraa waa baranna. Kufnee ka’uu keenya irraa waa lama baranna. Akkamiin kufnee fi akkamiin kaanaa? deebii kanaa akka dansaatti irratti hojjatanii argannaan, hegareen keenya jabaa eenyllee nu hin sochoofne nu taasisa.
Dukkana barii jalaa keessa dabruuf onnee dhikkifattee nama ariifachiiftee baalaaf nama kennitutu nu barbaachisa odoo hin taane, kan nu barbaachisu, waan guyyu irra deemaa turre yaadachuudha. Kana yaadannaan bariitti nagaan ba’an. Ifas argan. Waggaa 10n kana dukkana hamaa keessa jirra. dukkana kana booda ifatu jira. Ifa kana ba’uun keenya kan mirkanaa’u, sochii ABO gadi dhaabuu taasifamaa jirudha. Mooraa qabsoo Oromoo tasgabbeessuuf hojiilee hojjatamaa jiraniidha. Kun haqa . bu’ureessitootaa fi Hogganoota qabsoo irra dirqamni ulfaataan, tarii kan waggoota dhabbaa itti aananiif bu’ura ta’u akka irra jiru hubachuu qaban. Kan quubsaatti keessa ba’uuf beekumsa isaas, dandeesstti isaas, itti qabu jedheen amana.
DUKKANA KANA KAAFNEE IFATTI BA’UFIS TA’EE, IFATTI BAANEE, DUKKANATTI AKKA HIN DEEBINEEF, WAAN HAR’A HOJJANNU MURTEESSAADHA !!!!!!!!!!!!!!!!!!
- Ummati Qabsoo boodaan malee qabsoo gaggeeffamu dursee deemu hin qabu ture. Kana kan fide ammo haaluma nu keessatti umamaa jiraateedha. Kana sirreessuuf hojii jabaa nu gaafata. Keessattu ummati Biyya keessaa hiraarrii diinaa dhandhamaa jiru, qabsoo isaaf sochiin taasisaa jiru, eenyullee kan raga ba’uufidha. Kana qaqqabatanii isa itti aanu karaa qaabsisuun mataa isaa hojii biraati. Kana irraa ka’ee, waan amma mooraa qabsoo Oromoo keessatti mul’ate kun Ummata keessatti osoo mul’ateera ta’ee, badii hamaa ture jedheen fudhadha. Kun hin taane. Kana ta’uu dhiisuun ammo dhala Oromoo hundaaf gammachuudha. Ummati qaroome kun gaaf tokko ijoollee isaa sirreessuun ykn ijoolleen isaa isa fakkaachutti deebi’uun waan hin hafneedha. Kanaaf warri adeemsa amma jiruun aaranii abdii kutatan ykn of moggeessanii taa’an, gumaacha isaa taasisaniin waan hundi gara bariitti deema malee, dukkana bariin bakka buufamuun rifatanii harka maratanii taa’uun bu’aa tokkollee hin qabu jedheen dhaama.
- Diyaaspooraan, kan kaleessaa irraa barachuuf fedhii yoo qabaatan, abbaan fedhe dhaaba asiin buqqisee kottaa na gargaaraa jedhee yennaa lallabu waliin didichuu dhiisuu, abbaan fedhe ka’ee, diinaanis dhiibamee ka’ee, kottaa qabsoo kana baatii 6 keessatti galmaan geenya jedhee waan hin fakkaanne yennaa lallabu, maal akkamiin? jedhanii gaafachuu irra, baatii muraasaaf waliin dhiichisuun eessaanu akka nama hin geenye hubatanii of sirreessuu qabu. Gandummaa fi gareen yoo xiqqaate waggoota 10n kana maal akka nu irraan ga’e yaadachuu qaban, kan Biyya keessaa sibiila wayyaaneen gubatu odoo hin daddaaqamiin, warri alaa mana ho’aa keessa gangalatan daddaaqamaa jiraachuu irraa of qusachuu qaban. kan dukkana barii jalaa keessa nama dabarsu, chichoomina qofaa ta’u hubatanii of sirreessuu, beektoonni keenya Biyyoota hanbaa keessa jiganii jiran, dhugaa jiru odoo hubatanii, waan ilmaan Oromoo meeqa itti wareegaman yennaa cabee diinaaf dabarfamee laatamu callisanii ilaaluun dogoggora ta’uu hubatanii, dukkanni hamaan akka nu irra hin turreef, mala dukkana keessa nama hulliqisisuu fi kan haqa qabu ummatatti gabaasanii waan hundii akka karaa qabatu taasisuutu irraa eegama.
- Miseensoonni dhaabaa kaleessa turanii fi har’a jiran, adeemsa fedheenu haa ta’u, sochii gama hundaanu taasifamu keessatti , akka bishaan gabatee irraa ta’uu isaaniin kan miidhame, Ummata keenya biyya keessaa isaan abdatee jiru ta’uu hubachuu feesisa. Gaarummaanis ta’u badiin hojjatan naanna’ee naanna’ee Ummaticha irraan maal dhaqabsiisaa akka jiru hubachuu barbaachisa. dukkana barii jala Ummati keenya akka dabru taasisuuf hojjachuu malee, miira keenya ammaaf nu gammachiiftuuf jennee wanni hojjatanu eessaanu akka nama hin geenye beekuun barbaachisaadha. waan nuuti ariifannee hojjannun ummata keenya irratti maal fe’aa akka jirru beeku nu barbaachisa. Murtii nuuti qabsoo keessa jirru irratti akka dhunfaattillee taasifnuun, miidhaan ummata keenya irraan geenyu fi diinaaf umurii daballu waan hunda dura qalbifachuu nu feesisa. yoo dukkanni barii jalaa nama sardite, karaa qaxxaamuraa barbaachuu keenyaan bu’aan hanga har’aatti arganne maalii? warri kana yaade maal argate? jedhanii yaadanii, kaleessa irra har’a fooyyee argisiisuu qaban. kunoo waggaa meeqa kan aariin ykn jibbaa namootaan, ykn gandaan ykn diinaan ka’anii galgala tokkotti Bilisummaa argamsiifna jedhanii kanneen arreedan waliin arreedne maal arganne? waan qabsoo Ummatichaa miidhu irraa adabatanii taa’uu akka filannootti fudhachuun hin wayyuu? jedhanii filmaata qaban bal’isanii ilaalu hin wayyu? jedhanii qalbii bal’ifachuun barbaachisaadha.sammuu ummata isaaf of kenne irraas kan eegamu kanumadha.
- Diina irraa of tiksuun adeemsa keenya keessaa isa guddaadha. Waan hanga har’aatti diinni nu irratti hojjate gilgaalanii, loote seentoota irraa of eeggachuun barbaachisaadha. Wayyaaneen har’a akkuma kaleessaa keessa dhaabaa unkuruuf raftee hin bultu. Jabaannee of irratti eeggachuun barbaachisaadha. Fira fakkaatee kan nu nyaachaa jiru illee, of irraa tiksuun dansaadha. Ummati keenya akka walii galaatti shira irratti hojjatamutti dammaqu qaba. Diiggaa gaggeeffamu keessatti ilmaan Oromoo dhageetti qabu jedhanii amanan of dura qabanii kan nu jigsuuf deeman har’a illee toftaa geeddaraa jiraachuu hubachuu qabna. Kana irraa haalaan of tiksuun murteessaadha.. keessattu oromiyaa keessatti dhalatanii guddatanii aadaa fi qooqa Ummatichaa kan beekan wayyaaneef harka mirgaa ta’anii waan nu irratti hojjachaa jiran qalbeeffachuun hedduu, hedduu barbaachisaadha.
Akka dhunfaattis, akka walottis gumaacha haa goonu. Hiriira ba’uun miseensummaa kan nama gaafata? warra qabeenyaa keenya saamuuf jecha nu miidhaa jiran irratti Biyya alaatti hiriira gaggeessuuf miseensummaa kam nu gaafata? hundumtu bakka jiru haa carraaqu. wanni dagachuu hin qabne, diinoonni keenya siyaasa isaanii fixataniiru. har’a humnaan jiran. Nuutii garuu siyaasi keenya lafa qabatee ka’uuf deema. kun abdii nuuf hin ta’uu. waan har’aa kanaan hin rifatiinaa. dukkana barii jalaa ba’uuf , waan guyyu irra deemaa oollee yaadachuun tarkaanfii keenya jalqabaa haa ta’u. guyyaa ilaallachaa kan hin deemne ammo dukkana keessa deemu dhiisuun isaa yoo xiqqaate nama gufachiisuu waan hanqisuuf adabatee taa’uu isaa dansaa akka ta’e hubachuu qaba.
Dukkana barii jalaa dabartu obsuu dadhabanii, Eenyummaa fi maalummaa of dabarsanii kennuun salphina . Mana kaleessa itti baqatan, har’a jigsuuf yaaluun, Nama Ummata dursuuf manaa ba’e irraa kan eegamu miti. Dhuggannaa halgaa irra, kaballaa firaa wayya.yoo keessi ofii durumaanu halgaa hin ta’iin…
======================
*Burqaa430@gmail.com


text:
WASHINGTON DC— Oduu kanaaf ittiin ka’umsa kan ta’an obbo Mollaa Asgedom ibsa isaanii kan Ytube irraa argameen Mootummaa waliin hojjetaa turre jedhu.
Nuti jedhan obbo Mollaan qabsoo hidhannoo geggeessaa turre. Maqaa sochii keenya sochii dimokraasummaa uummata Tigraagyn ijaaramnee yeroo yerootti haalawwan jiran gamaaggamaa ennaa adeemnu, hiika kan hin qabaannee ta’uu isaaf haala mootummaa shabiyaas gad fageenyaan gamaaggamnee duraan qabsoo biyyaaf ta’a jedhu jalqabnee turre. Adeemsa keessa garuu mootummaa waliin wal arguu dhaan marii bal’aa geggeessaa yeroo dheeraaf waliin hojjetaa turre. Loltuu shaabiyaa nu mudatu of duraa haxaa’aa akkuma argamu namoonni dadhabanii as ga’aniiru jedhan.
dura taa’ummaa Profesor Birhaanuu Neggaan sochiiwwan hidhannoo afur wal ta’uu dhaan qabsoo haara jalqabamuu isaa ibsamee guyyoota xiqqoo itti aanu tti -anaan isaanii obbo MOllaa Asgedom Ertraa gad dhiisanii Itiyoopiaa seenan.
Mudannoo lama ka torbanii ta’ee jira.
Waahilli keenya Solomon Kifle professor Birhaanuun jiranitti bilbilee ture. Dhimma Mollaa Asgedom ilaalchisee ibsa baasuuf qophaa’aa jiraachuu isaanii fi ibsa sana booda yoo inni dubbise filachuu isaanii ibsaniifii jiru.
Naannoo ka biroo bakka dura taa’aan sochii waliinii kan uummata Tigray jiran obbo Mekonnen Tesfaye jiranitti bilbiluu dhaan garuu ibsa kennaniifii jiru.
Hoogganaan keessan gara Itiyoopopyaatti deebi’uuf sababaan maali isa jedhuuf deebiin isaaii isaan jechuunis obbo Mollaa Asgedom fi namoonni xiqqoon isaan waliin deeman, fedha ofii isaanii guuttachuuf kanneen bulan malee sochii keenya sochii dimokraasummaa uummata Tigragy kan bakka bu’an miti jedhanii itti aansuu dhaan:
Obbo Mollaan dura taa’aa sochii keenya sochii dimokraasummaa uummata Tigraay ture. Dhaaba keenya gamaaggamni dadhabinni fi gaaffileen akkasumas jijjiiramni bulchiinsaa waan tureef aangoo irraa bu’uu isaa waan hubateef humnootii xiqqoo qabatee gara sudaanitti baqate jedhan.
Obbo Mollaan Ertraa keessa kanneen jiran mormitoota mootummaa Itiyoopiyaa basaasaa turan jechuu dhaa gaaffii jedhuuf obbo Mekonnen Tesfayee deebii kennaniin:
Kun nu gurguruuf waan inni godhe malee dhaabichi wal ta’iinsaan kan hojjetu gubbaa dhaa hamma gajjallaatti bulchiinsi jiru kan wal beeku fi fedhii qabsoo kan qabu dha.
Dhaabi keenya fuula duratti tarkaanfachuu fedha. Kanaaf jijjiiama bulchiinsatu barbaachisa waan jedhameef deeme. Amma garuu mootummaa Woyane waliin taanee hojjetaa turre kan jedhu kijibaa fi dadhabina isaa dhoksuuf kan dubbatame ta’uu mirkaneessuun fedha. Namoonni inni fudhatee adeemes akka hafarfamaa utuu hin taane hedduu xiqqoo dha jedhan.
Sochiin keenya sochii dimokraasummaa uummata Tigraagy ibsa baaseen immoo dhaabi keenya namoonni akkasii qabsoo keessaa gananii ba’uun nu jabeessa, rakkoo keessa jiru qulqulleessa malee nu hin gufachiisu jedhan.
Qabsoon keenya sirna farra uummataa dhabamsiisee bilisummaa dhaan ga’uu dha jedhaniiru. Tajaajila nageenyaa fi ragaa biyyoolessaa fi gamtaa farra shororkaa kan poolisii federaalaa biraa ibsi ba’e jedhamu kun waa’ee obbo Mollaa Asgedoomi fi ergama isaanii Ertraa bal’inaan ibsee jira. Akkas jedha.
Waggoota dheeraa dhaaf gargaarsa mootummaa Ertraatiin ijaarmaa kan ture humnootiin badhii dhaqqabsiisn tajaajilli nageenyaaf ragaa humnootii kana keessa kanneen turan lammiiwwan biyya ofii jaal’atan waliin hariiroo dhoksaa uummachuu dhaan hojii qindoominaan hojjetameen humnoonni waraanaa hidhannoo guutuu waliin Fulbaana 1 bara 2008 gara biyya ofiitti deebi’uu isaa gamtaan farra shorokaa Itiyoopiyaa beeksiseera jedha.
Humnootii badii mootummaan Ertraa ijare keessa kanneen turan lammiiwwan itiyoopiyaa biyya ofii jal’atan waliin hariiroon eegale waggaa tokkoo ol ennaa ta’u gara tokkoon misooma saffisaa biyyattiin keenya irra jirtu dhiibbaa inni irra kaa’e, gama biraan immoo ajendaa mootummaan Ertraa misooma biyya keenyaa gufachiisuuf qabu waan hubataniif karaa kamiinuu meeshaa ergaa badiisaa kanaa hin taanu amantii jedhu kan qaban hoogganooti garee Sanaa tajaajila nageenyaa fi ragaa biyyoolessaa waliin hariiroo dhoksaa uummachuu dhaan gama adda addaan ergama badiisaa kan mootummaa ergraa fi humnootii shorokessota ka biroo fahsaleessuuf hojjetaa turan jedha ibsi kun.
Akkuma kanaan yeroo dhiyoo mootummaan Ertraa fi dhaabi shororkeessaa farra Itiyoopiyaa Ginbot 7 jedhamu walii galtee qopheeffatan irratti dura taa’aa sochii keenya sochii dimokraasummaa uummata Tigragy fi itti aanaa dura taa’aa Ginbot 7 kan ture Mollaa Asgedom ergaa mootummaa biyaa kennameefiin michoota isaa biyya jaal’atan kanneen biroo amansiisee ijaaruu dhaan ergaa badiisa Shaabiyaa fashaleessaa adeemsa jiru mara akka mootummaan barbaadutti geggeessaa erga turanii booda dirqama isaanii haala boonsaa ta’een xumurani hidhannoon isaanii akkuma jirutti gara biyya isaaniitti deebi’aniiru jedha ibsi ba’e kun. Guyyaa borii immoo ibsa sochii baraarsa biyyaa kan professor Birhaanuu Neggaan hoogganamu kennu hordofuu yaaalla jechuu dhaan Solomoon Kifle gabaaseera.


text:
Gabaasaa Qeerroo yuuniversitii Amboo irraa,Sadaasa 03/2013 guyyaa barattootni haaraan Yuuniversitii Amboo itti mooraa seenaniidha. Guyyaan kun Baga Nagaan Dhuftan barattoota haaraadhaaf kan godhamu qofa osoo hin taanee uummata jiraattoota Amboo fi magaalaa Gudar keessatti guyyaa itti eenyummaa ofiillee yaadatan tahee argame. Akka madda gabaasaa kanaatti afeerraan barattoota kanaaf godhame magaalaa Gudar Hoteela SEENAAF jedhamu keessatti yoo tahu magaalaa kana kaasaanii barataa,hojjetaa fi walii galatti uummata naannoo kanaa tahuudhaan dhiichisa sirba qabsoo Oromiyaa maaltu gadhiisaa.. akkasuma Yaa ijoolle harka rukutaatii WBO faarsinaa Ilil jedhaatii jechhuudhaan uummata kakaasuu fi jalee wayyaanee ammo garaa gubaa turaniiru,kun guyyaa saa 7:00 irraa kaasanii hanga halkan keessaa saa 5:00tti daandii Gudarii fi Amboo gidduu jiru daandii konkoltaa cufuudhaan sirboota qabsoo sirbuun yaadannoo gurguddaa uummata oromoo naannoo sanii gidduutti barattoota haarawaadhaan wal qabsiisanii taasisanii jiru. Akka gabaasaan kun addeesuutti sirba qabsoo sirbame irratti uummanni jiru hunduu osoo amantaadhaan hin qoodamiin ittti hirmaachuudhaan dina ilmaan oromoo hinaafsisaa turaniiru. Dhuma irrattis dhaadannolleen adda addaa barattootaan magaalaa Amboo keessa ergaa seenanii dhageessifamaa tureera. Dhaadannowwan gaggabaaboo gabaasaa waliin nu gahan keessaa:
- Hin Taainaa Kaaa Ni Falmannaa Yaa Uummata Oromoo!!
- Gadaan Gadaa Bilisummaati!!!
- Oromiyaan Kan Oromooti!!
- Dargaggoon Oromoo Maaf Teessa Kaatee Bosona Hin Galtuu????
- Oromiyaan Ni Bilisoomti!!
- Injifannoon Kan Uummata Balaa!!
- Jedhuun dhaadannowwan kana fakkaatan dhageessisaa akka turan Qeerroon gabaasee jira.
- Qabsoon Itti Fufa!


text:
Afaan Oromoo
Oromiyaan Oromummaafi Tokkummaadhan 2013tti Tarkaanfatti
Posted by Madda Walaabuu Press on 12/22/2012
22 Muddee 2012 | Oromo Press
Afaan Oromoo
Afaan Oromoo
Oromiyaan Oromummaafi Tokkummaadhaan 2013tti Tarkaanfatti
Viidiyoo kana keessatti, hayyoonni duradeemoon Oromoo lama, Piroofeesar Dok. Asafaa Jaalataafi Pirofeesar Dok. Mahaammad Hasan, seenaafi hawaasummaa Oromummaarratti dubbatu. Dok. Asafaa Jaalataa mataduree, "Oromummaa Bebbeekisisuufi Ijaaruu," jedhuratti waraqaa dhaleesse/dhiyeeche. Dok. Mahaammad Hasan immoo mataduree, "Seenaa Keenyarraa Baruun Karaa Kamiin Oromummaa Jabeessina" jedhuratti dubbate.
Asafaa Jaalataa jamaatti/hirmmaatotatti kan beekisise Obbo Abarraa Tafarraati, dubbi-laaffisaa (moderator) gameessa waltajjii Oromummaa. Obbo Ahmed Huseen, manguddoofi hayyuun kabajamaa Oromoo, Dok. Mahaammad Hasan jamaatti/hirmmaatotatti beekisise.
Jamaan (hirmaattonni) galma keessa ture dhumarra olka'ee dhaabbachuun dinqisiifannoofi kabaja Oromummaafi dhiyeessitootaf qaban mul'isan. Kuni Oromummaan umna Oromoo hunda akka biyya tokkotti sochoosu danda'u ta'uu calaqqise.
Galmeen vidiyoo kuni iddo "Waltajjiin Oromummaa," itti raawwatetti waraabbame. Waltajjichi guyyaa tokko guutuu fudhate. Hirmaattonnis hojii gamtaatti (workshop) hirmaatanii jiru. Walmari'achuun kuni Howard University tti Jaarmiyaa Hawaasa Oromoo Washington DC'tiin saganteeffamee dhiyaate gaafa Fulbaana 1, 2012. Galakkisini viidiyoo kanaa kan tureef sababii teekinika uunkafi dabarsa vidiyoorraa kan ka'e. Kana akka kennaa isa guddaa wagaa haaraatti fudhadhu. Oromummaa labisi, tamsaasi. Oromiyaan hammannaa Oromummaa hunda keenya tokkoomsuun haajiraattu, haa hojjettu. Oromummaan eenyummaa uumaadhaan arganne kan eenyummaa xixiqqoo kaan of jalatti hammatu. Oromummaan akka gaaddisa Odaa Oromoonni gabrummaa didan jalatti boqotani.
__________________________________________________________________
English
Oromia Marches into 2013 with Oromummaa and Tokkummaa
In this video, two leading Oromo scholars, Professor Dr. Asafa Jalata and Professor Dr. Mohammed Hassen speak on the historical and sociological aspects of Oromummaa.
Dr. Asafa Jalata spoke on the topic titled: "Promoting and Developing Oromummaa." Dr. Mohammed Hassen spoke on the topic: "Learning from Our History is the Key for Revitalizing Oromummaa" Asafa Jalata was introduced by Obbo Abera Tefera, a seasoned moderator for the Oromummaa Forum. Obbo Ahmed Hussein, a respected and knowledgeable Oromo elder, introduced Dr. Mohammed Hassen.
The audience showed their appreciation for Oromummaa and the presenters with standing ovation at the end. This showed Oromummaa is the power that unites and energizes Oromia as a nation.
This documentary was filmed at the "Oromummaa Forum," a day-long seminar/workshop organized by the Oromo Community of Washington DC. The seminar was held at Howard University on September 2012. The release of this video was delayed because of video format and transfer issues. Consider this the most valuable gift for the 2012 Holiday season from Oromo Press. Spread the word of Oromummaa. Let Oromia live and act in the spirit of Oromummaa that unites us all, as an overarching national eenyummaa/identity .
Subscribe to: Post Comments (Atom)


text:
Yeroo Harʼaa Fedha Yihowaa Raawwachaa Kan Jiran Eenyufaʼi?
Dhugaa Baatonni Yihowaa addunyaa mararra kan jiran siʼa taʼu, sanyiifi aadaa garaagaraa keessatti guddatan. Tokkummaa akka qabaatan kan godhe maali dha?
Fedhi Waaqayyoo Maalidha?
Waaqayyo fedhisaa addunyaa mararratti akka beekamu barbaada. Fedhi isaa kun maalidha? Yeroo harʼaatti fedhasaa kana barsiisaa kan jiran eenyufaʼi?
Dhugaa Baatonni Yihowaa Namoota Akkamiiti?
Dhugaa Baatota Yihowaa meeqa beekta? Waaʼee keenya maal sirriitti beekta?
Dhugaa Baatota Yihowaa Kan Jedhamne Maaliifi?
Sababii maqaa kanaan itti waamamnu sadii ilaali.
Dhugaan Macaafa Qulqulluu Deebiʼee Kan Argame Akkamitti?
Wanta Macaafni Qulqulluun barsiisu ilaalchisee hubannaa sirrii akka qabnu akkamitti beekuu dandeenya?
Hiika Addunyaa Haaraa Kan Maxxansine Maaliifi?
Hiika Macaafa Qulqulluu kana adda kan godhe maalidha?
Walgaʼii Keenyarraa Faayidaa Akkamii Argatta?
Macaafa Qulqulluu qayyabachuu fi walii walii keenya jajjabeessuuf walgeenya. Atis yoo dhufte akka gaariitti si simana!
Obboloota Keenyaa Wajjin
Walgaʼuudhaan Fayyadamuu
Dubbiin Waaqayyoo Kiristiyaanonni akka walgaʼan jajjabeessa. Walgaʼii akkasii irraa fayyadamuu kan dandeessu akkamitti akka taʼe ilaali.
Walgaʼiin Keenya Akkamitti Geggeeffama?
Walgaʼii keenya irratti wanti raawwatamu maal akka taʼe yaaddee beektaa? Barumsa Macaafa Qulqulluu achitti argatutti akka gammaddu hin shakkisiisu.
Yommuu Walgaʼii Deemnu Akka Gaariitti Uffachuu Kan Qabnu Maaliifi?
Waaqayyo wanti nuti uffannu isa yaaddessaa? Seerawwan buʼuuraa Macaafa Qulquluu uffannaafi filannaa keenya filachuuf nu gargaaran ilaali.
Walgaʼii Keenyaaf Akka Gaariitti Qophaaʼuu Kan Dandeenyu Akkamitti?
Dursitee qophaaʼuun kee walgaʼii keenya irraa akka gaariitti fayyadamuuf si gargaara.
Waaqeffannaan Maatii Maalidha?
Qophiin kun Waaqayyotti dhihaachuu fi walitti dhufeenya maatii kee gidduu jiru cimsuuf kan si fayyadu akkamitti akka taʼe ilaali.
Dhugaa Baatonni Yihowaa Walgaʼiiwwan Gurguddaarratti Kan Argaman Maaliifi?
Waggaa waggaatti qophiiwwan addaa sadii irratti argamuuf walitti qabamna. Atis nuu wajjin qophii kana irratti argamuudhaan buʼaa akkamii argatta?
Hojiin Lallabaa Keenya Kan Gurmeeffame Akkamitti?
Fakkeenya Yesus yeroo lafarra turetti nuu kaaʼe hordofna. Malawwan lallabaa kana keessaa tokko tokko maal faʼi?
Qajeelchaa Jechuun Maal Jechuudha?
Dhugaa Baatonni Yihowaa tokko tokko jiʼa jiʼaan tajaajila irratti saʼaatii 30, 50 ykn isaa ol dabarsu. Maaltu isaan kakaase?
Qajeelchitootaaf Manni Barumsaa Akkamii Qophaaʼeera?
Warra waaʼee Mootummichaa lallabuuf yeroo isaanii guutuu kennaniif barumsa addaa akkamiitu kennama?
Jaarsoliin Gumicha Kan Gargaaran Akkamitti?
Jaarsoliin dhiirota karaa hafuuraa gaʼumsa qabanii fi gumii geggeessanidha. Gargaarsa akkamii kennu?
Gaʼeen Tajaajiltoota Gumii Maalidha?
Tajaajiltoonni gumii gumiin akka gaariitti akka sochoʼu gargaaru. Hojiin isaan hojjetan namoota walgaʼii irratti argaman hunda kan gargaaru akkamitti akka taʼe baradhu.
Daawwattoonni Olaanaa Aanaa Kan Nu Gargaaran Akkamitti?
For what purpose do circuit overseers visit the congregations? How can you benefit from their visits?
Obboloota Keenya Rakkinni Isaan Mudate Akkamitti Gargaarra?
Balaan uumamaa yommuu gaʼu, warra miidhamaniif karaa qaamaas taʼe karaa hafuuraa gargaarsa kennuuf yeruma sana qophii goona. Karaawwan kamiin?
Hojjetaa Amanamaafi Ogeessi Eenyudha?
Yesus hojjetaa yeroo isaatti nyaata hafuuraa dhiheessu akka muudu waadaa galeera. Kun kan taʼu akkamitti?
Qaamni Olaanaan Yeroo Harʼaa Jiru Kan Hojjetu Akkamitti?
Jaarraa jalqabaatti maanguddoota muraasaa fi ergamootatu qaama olaanaa gumii Kiristiyaanaa taʼee tajaajilaa ture. Yeroo harʼaahoo?
Betʼel maalidha?
Betʼel iddoo addaa wanti baayʼee barbaachisaa taʼe itti raawwatamu dha.
Waajjira Damee Keessatti Maaltu Hojjetama?
Waajjira damee keenya kam iyyuu daawwachuu warri barbaadan akka dhufan afeeramaniiru. Akka dhuftu si jajjabeessina.
Barreeffamoonni Keenya Kan Qophaaʼaniifi Kan Hiikaman Akkamitti?
Afaan 700 oliin barreeffamoota qopheessina. Carraaqqii hammanaa kan goonu maaliifi?
Hojii Addunyaa Maratti Hojjennuuf Deggersi Qarshii Kan Argamu Akkamitti?
Qarshii wajjin haala wal qabateen wanti jaarmiyaa keenya warra kaanirraa adda godhu maalidha?
Galmi Mootummaa Maaliif Ijaarama? Kan Ijaaramanhoo Akkamitti?
Iddoon waaqeffannaa keenya Galma Mootummaa kan jedhame maaliifi? Haala salphaa taʼeen ijaaramuun isaanii gumii keenya kan gargaaru akkamitti akka taʼe ilaali.
Galma Mootummaa Keenya Kunuunsuu Irratti Hirmaachuu
Galmi qulqulluu fi sirriitti qabame Waaqa keenyaaf ulfina fida. Qulqullina Galma Mootummaa eeguuf qophiiwwan akkamiitu godhame.
Manni Kitaabaa Galma Mootummaa Kan nu Fayyadu Akkamitti?
Beekumsa Macaafa Qulqulluu qabdu guddisuuf qorannoo gochuu ni barbaaddaa? Mana kitaabaa Galma Mootummaa daawwadhu.
Weeb Saayitii Keenyarraa Maaltu Argamuu Dandaʼa?
Waaʼee keenyaafi amantii keenyaa caalaatti barachuu dandeessa. Gaaffiiwwan Macaafa Qulqulluufis deebii argachuu dandeessa.
Fedha Yihowaa Raawwachuu Ni Barbaaddaa?
Yihowaan baayʼee si jaallata. Jireenyakeetiin isa gammachiisuu akka barbaadu argisiisuu kan dandeessu akkamitti?